Səslərin 99,94%-i sayıldı – Hakim partiya liderdir – YENİLƏNDİ – Yenicag.Az\nAna Səhifə Dünya Səslərin 99,94%-i sayıldı – Hakim partiya liderdir – YENİLƏNDİ\nSəslərin 99,94%-i sayıldı - Hakim partiya liderdir - YENİLƏNDİ\nYeni Çağ Media Qrupu – Oktyabr 03, 2021 - 15:05\nGürcüstan MSK səslərin 99,94 faizinin sayılmasından sonra nəticələri elan edib:\n1. Gürcü Arzusu – 46,65%\n2. Vahid Milli Hərəkat – 30,7%\n3. Gürcüstan naminə – 7,79%.\nGürcüstanda paytaxt Tbilisi də daxil olmaqla, azı 20 şəhərdə mer seçkilərin ikinci mərhələsi keçiriləcək.\nBu, səsvermə bülletenlərinin təxminən 40%-nin hesablanmasından sonra məlum olub.\nİlkin məlumatlara əsasən, hakim Gürcü Arzusu Partiyası 64 şəhərin yalnız 44-də səs çoxluğu qazanıb.\nGürcüstan qanunvericiliyinə əsasən, seçkilərin II mərhələsi I mərhələdən 4 həftə sonra şənbə günü – oktyabrın 30-da keçiriləcək./Report/\nGürcüstanın Mərkəzi Sekçi Komissiyası (MSK) yerli özünüidarəetmə orqanlarına keçirilən seçkilərin ilkin nəticələrini açıqlayıb.\nYenicag.az xəbər verir ki, MSK artıq 3 743 məntəqənin 1 446-dan (38,63 %) əldə olunan səsləri hesablayıb.\nNəticələrə əsasən, hakim Gürcü Arzusu Partiyasının nümayəndəsi Kaxa Kaladze 48,56 %, Gürcüstanın keçmiş prezidenti Mixail Saakaşvilinin qurduğu müxalif Vahid Milli Hərəkat Partiyasının nümayəndəsi müxalifətçi Nika Meliya isə 31,23 % səs əldə edib.\nGürcüstanın beş böyük şəhərində – Tbilisi, Rustavi, Batumi, Kutaisi və Potidə isə mer seçkilərinin ikinci turu keçiriləcək.\nÇünki, bu şəhərlərdə namizədlərin heç biri birinci turda qələbə üçün yetərli səs toplaya bilməyib.\nSeçki qanunvericiliyinə əsasən, birinci turda mer postuna seçilmək üçün namizədlərin hər hansı biri səslərin 50 faizindən çoxunu toplamalıdır.\nBelə ki, paytaxt Tbilisidə hakim Gürcü Arzusu Partiyasının namizədi, hazırki mer Kaxa Kaladze 45,5 faiz, müxalif Vahid Milli Hərəkatın namizədi Nika Meliya 34,13 faiz səs yığıb.\nRustavidə Gürcü Arzusu Partiyasının namizədi Nino Latsabidze 45,5 faiz, müxalif Vahid Milli Hərəkatın namizədi David Kirkitadxe 34,13 faiz səs, Batumidə Gürcü Arzusu Partiyasının namizədi Arçil Çikovani 41,49 faiz, Vahid Milli Hərəkatın namizədi Georgi Kirtadze 42,34 faiz toplayıb.\nKutaisi və Potidə də namizədlərdən hər hansı biri birinci turda mer seçilmək üçün seçicilərin yarısından çoxunun səsini ala bilməyib.


Azərbaycanda Kredit Zəmanət Fondunun fəaliyyəti dayandırıla bilər\nBiznes və iqtisadiyyat xəbərləri 31 Yanvar 2012 13:19 (UTC+04:00)\nAzərbaycan, Bakı, 31 yanvar / Trend, müxbir İ. Xəlilova /\nAzərbaycanda Almaniyanın KfW inkişaf bankının yaratdığı Kredit Zəmanət Fondunun (KZF) fəaliyyəti dayandırıla bilər. Bu barədə çərşənbə axşamı Trend-ə bankın Bakıdakı ofisindən məlumat verilib.\n"Fondun 2008-ci ildən işləməyə başlamasına baxmayaraq, indiyədək bir dənə də zəmanət verilməyib. Avropanın maliyyə bazarlarında böhranın ikinci dalğasının yetişməsi ilə əlaqədar Azərbaycan bankları tərəfindən Avropanın maliyyə institutlarından kredit cəlb edilməsi vəziyyəti getdikcə mürəkkəbləşir", - KfW ofisindən deyiblər.\nFondun bağlanması məsələsi KfW-nin Azərbaycandakı maliyyə məsələləri üzrə meneceri Herald Hyuqnerin Bakıya səfəri zamanı müzakirə olunacaq.\nFondun fəaliyyətə başladığı dövr dünya maliyyə böhranı ilə eyni vaxta təsadüf edir. Ona görə də xarici bankların likvidliklə bağlı davam edən problemləri, eləcə də Azərbaycan Mərkəzi Bankının tətbiq etdiyi məhdudiyyətlər üzündən yerli banklar xarici borcların cəlb edilməsi üçün KZF-nin zəmanətlərindən faydalana bilmirlər.\nHyunger ötən ilin sentyabrında Bakıya sonuncu səfəri zamanı Azərbaycan bankı Bank of Baku-ya ilk zəmanətin 2012-ci ilin birinci rübündən gec verilməyəcəyini bəyan etmişdi. Almaniyanın "CommerzBank"ından təxminən dörd milyon avro həcmində zəmanətli kredit alınacağı gözlənilir. Bundan daha əvvəl "AGbank" "CommerzBank"ın zəmanətli kreditini almaq istəmişdi.\nYaradılan fondun KfW tərəfindən maliyyələşdirilməsinə dair müqavilə 2006-cı il avqustun 14-də Bonnda Azərbaycan-Almaniya hökumətlərarası danışıqlar zamanı bağlanıb, Azərbaycanda KZF-nin yaradılmasına dair maliyyə əməkdaşlığı üzrə hökumətlərarası saziş isə ölkə Prezidenti tərəfindən 2007-ci il iyunun 5-də imzalanıb.\n2008-ci ilin avqustunda KfW Azərbaycan İqtisadi İnkişaf Nazirliyi ilə Almaniyanın Əmanət Kassaları üzrə Beynəlxalq Əməkdaşlıq Fondunun (SBFIC) işə başlaması haqqında müqavilə bağlayıb. Lakin ötən müddət ərzində Azərbaycan banklarının cəlb etdiyi xarici borclar üçün heç bir zəmanət verilməyib. Belə vəziyyət dünya maliyyə böhranı ilə əlaqədar mürəkkəbləşib. Nəticədə Avropa bankları kredit xətlərinin verilməsinə hazır olmayıblar.\nKZF-nin başlıca şərti ondan ibarətdir ki, fondun zəmanəti əsasında cəlb edilən vəsaitlər Fondun biznes-sxemi üzrə orta və kiçik biznesin inkişafına yönəldilməlidir və ya banklar bu sektorda yerləşdirilən elə eyni məbləğdə portfeli yaratmalıdırlar.\nKredit-Zəmanət Fondu KfW-nin mənzil-qərargahında hesablaşma hesabı şəklində fəaliyyət göstərməlidir. Azərbaycan banklarının müraciət edəcəyi halda, məsləhətçi onları yoxlayacaq və KfW qarşısında zəmanətin verilməsi ilə bağlı çıxış edəcək.\nKfW Azərbaycana Kredit Zəmanət Fondunun yaradılmasına 4 milyon avro verib. Bunun 3,75 milyon avrosu fondun yaradılmasına zəmanət qismində, 0,25 milyon avro isə məsləhətçi xidmətlərinin ödənilməsinə görədir. Qalan vəsaitlər Fonda Azərbaycan hökuməti tərəfindən köçürülüb.\nKZF-nin zəmanəti cəlb edilən kredit məbləğin 90 faizi həcminə qədər verilə bilər, buna müvafiq olaraq qalan 10 faiz bankın şəxsi riski altında olacaq.


--2020-10-04 / 08:53\nDağlıq Qarabağ bölgəsinin bizim üçün strateji əhəmiyyət kəsb edən Suqovuşan (Madagez) kəndi mənfur erməri işğalçılarından azad edildi. Ölkə başçısının dünən axşam öz Twitter səhifəsində paylaşdığı bu qələbə xəbəri hər bir Azərbaycanlı kimi məni də ürəkdən sevindirdi. Ardınca növbəti yeddi kəndin işğal azad edilməsi qələbə əzmimizə daha bir rəng qatmış oldu.\nKeçmiş sovet dövründə məktəblərə qış tədarükü üçün odun bölgüsü ayrılırdı. Hər bir məktəb direktorunun odun payını yay aylarında gətirməsi mütləq vacib hal sayılırdı. Məktəb direktoru olan atamla məndə institut tələbəsi olaraq belə səfərlərdə onu müşaiyyət edirdim. Belə məqamlarla bağlı dəfələrə Ağdərədə (Mardakertdə), Talışda, Madagezdə (Suqovuşanda), Gülüstan kəndində olmaq şansı əldə etmişəm. Kiçik Gülüstan kəndinə gedən yolun üstündə möhtəşəm bir türbənin olması barədə də yazmışdım. Hətta yüksək dağlıq ərazidə və meşəlik zonada yerləşən Gülüstan kəndində bizi tutan meyxoş iy indiyədək burnumdan getməyib. Sonradan ərazidə zoğal arağının çəkdildiyini öyrəndim.\nSonda deməliyəm ki, belə qələbələrdən sonra məhz bu qələbələri özündə əks etdirən əsərlərin yaranacağına inanıram. Və qəti əminəm ki, Ali Baş komandan İlham Əliyevin qətiyyəti, sərrast fikirləri və addımları ilə qələbə bayrağımız Qarabağın mərkəzi meydanı olan Şuşada dalğalanacaq. Bununla da Vətən müharibəmiz baş çatmış olacaqdır. Bundan sonra isə görüləsi işlərimiz də çoxdur. Ancaq ən əsas işimiz ölkə başçısının qızıl hərflərlə yazdığı bu tarixi təhlil edib, nəticə çıxarmaq və onun ətrafında daha da sıx birləşməyimiz olmalıdır.


Cənazə namazında peyğəmbəri görüb... » www.DovletXeberleri.az\nwww.DOVLETXEBERLERI.az » Maraqlı » Cənazə namazında peyğəmbəri görüb...\n20-01-2017, 09:29Cənazə namazında peyğəmbəri görüb...\nDƏRVİŞ KİMİ YAŞAR,\nPADŞAH KİMİ UYUYARAM!..\nKonyada göz önündə olanlardan çox abidələşib tarixə gömülənlərin xatirəsi çəkir adamı. Alaəddin türbəsinin özündə ehtiva etdiyi tarix atdığım hər qədəmdə “mənə dön, ruhumu oyat” səslənişi edirdi. Böyük şairəmiz Məhsəti xanımın rübaisindən deyimlər keçir yaddaşımdan: “Küzə dilə gəlib dedi ki, mən də sənin kimi idim, bu günə qaldım...” Konya tarixinin qızıl səhifələrində yer almış bir çox tarixi şəxsiyyətlərin ruhu Alaəddin camisində bir arada uyuyur. Xəyal məni yenə Mövlanə, Şəms, Konəvi böyüklüyünün iç dünyasına çəkir. Bu cami önündə dayanıb da Şəms, Mövlanə, Konəvi düşüncəsinin dərkinə varmamaq mümkün deyil. “Dərviş kimi yaşar, padşahlar kimi uyuyaram...” - bunu Mövlanə həzrətləri vəsiyyət olaraq buyurub. Konəvi isə bir başqa tərzdə, ancaq eyni əxlaq ucalığıyla ifadə edib münasibətini: “Padşahlar kimi yaşar, dərviş kimi uyuyaram...” Hər iki halda ruhun əbədi paklığına sığınır bu dahi şəxsiyyətlər. Biri o birini təkzib etmir. Sadəcə olaraq, eyni müstəvinin fərqli tərəflərindən bəhs edirlər.\nAlaəeddin təpəsi və camisi önündə dayanıb bu eyni anlamlı, fərqli biçimli deyimləri dönə-dönə xəyal edirəm... Bu təpənin lap əlyetərində II Kılınc Arslan köşkü yer alıb. İncə minarə mədrəsəsi sol üzdədir. Kültür parkı, kitabxana, Ağ cami də buralara yaxındır... Qaratay Mədrəsəsi, Sakahani Xızır İlyas məscidi, Tarixi Dədə Bağçası, Hacı Veyiszadə camisi və külliyyəsi, Tacül Vəzir türbəsi, Fatma Hatun Ferhudə Süt təkkəsi, Yazarlar Birliyi Evi, Səlimiyə çörəkxanası, Alqav zaviyəsi və Mahmudiyyə mədrəsəsi bir aradadır. Zindanqala bir az aşağıda, solda yer alıb. Hacı Veyiszadə camisindən bir az solda Konya Böyük Şəhər Bələdiyyəsi qərar tutub. Buradan Xalçaçı camisinə keçən yol İstanbula aparır. Necə ki, Hacı Həsən camisindən sol tərəfə aparan yol Kazım Qarabəkir camisi istiqamətində Tarixi Meram Körpüsünə aparır. Konya Böyük Şəhər Bələdiyyəsinin sol səmtindən az məsafə var ki, Bəyşəhər, Xoca Cihan, Quruçeşmə və Qızılörən sarayları səmtinə yetə biləsən. Alaeddin təpəsinin və camisinin sağ çevrəsini Qazi Mustafa Kamal ilk öyrətim məktəbi, Mərkəzi Bank, Sənaye məktəbi, Şərafəddin camisi, İplikçi cami, Ziyarət Bankı, Konya valiliyi, Əski Osmanlı Bankı, Şəms camisi, Zənburi məscidi qapayır. Xınaçı məscidi, Əmir İshaak bəy, Səyfəddin Qarasüngür türbələri, Kiçik Qaratay mədrəsələri də bu səmtdədir. Yan tərəfində də Qız məktəbi. Dönüb bir də yenidən baxıram; Tacül Vəzir, Piri Məhməd, Kadı Mürsel, Kanı, Səlimiyyə, Cıvıloğlu, Senhevan, Ahu Baba Kadılar, Kürkçü, Abdulazaz, Asri camilərini ehtiramla ziyarət etdimmi? Etdim! Tarixi Dədə Bağçasını seyr etdimmi? - etdim... Yusufağa kitabxanasına baş çəkdimmi? Ayrı cür ola bilərmi? Balıqlı, Fuar, Buğday Bizarı, Məhməd Ağa, Devri Cedid çeşmələrinin dupduru, abi-kövsər suyundan içdimmi? - içdim...\nİxtiyarəddin, Qaraeli, Çuxur Məhəllə, Sarı Çimilli, Nuh Əfəndi, Həsən Əfəndi, Hacı Veys camilərini göz, könül, düşüncə yaddaşıma köçürdümmü? – köçürdüm.\nBütün bunlar öz tarixi məqamında unudulmaz, doyulmaz və əzizdir. Ancaq Sədrəddin Konəvi Camisi və türbəsinin yaddaşımda oyatdığı unudulmaz duyğunu ayrıca qeyd etməyə bilmirəm...\nBU O SƏDRƏDDİN KONƏVİDİR Kİ...\nÖmrünün son anlarına qədər Mövlanə həzrətlərinin qəlbi bu mömin şəxsiyyətə qarşı səmimi bir məhəbbət hissi ilə dopdolu olmuşdu! Mövlanənin ən ağır durumlu vaxtlarında ona Allahdan sağlamlıq təmənnası umanların ilki, birincisi Sədrəddin Konəvi idi. Mövlanənin son nəfəsində göz yaşı tökənlərə məhz Sədrəddin Konəvi səslənmişdi: “Nurun Nura qovuşmasını, Ona yetməsini istəmirsinizmi?!”\nÇələbi Husaməddin Həzrəti Mövlanənin vəfatına yaxın ondan sormuşdu ki, cənazə namazını kimin qılmasını istərdiniz...“\n“Şeyx Sədrəddin hamısından evladır”, - söyləmişdi Mövlanə.\nMövlanənin vəsiyyəti üzrə bu özəl lütf Sədrəddin Konəvi həzrətlərinə nəsib olmuşdu. Vaxt yetdi, zaman çatdı. Konəvi cənazə namazına başlamaq üçün irəli yeridi... Bir-iki qədəm atdı və... hıçqıraraq özündən getdi. Gecdən-gec toparlandı, vəsiyyəti yerinə yetirdi. Rəvayətə görə o məqamda huşunu itirməsinin səbəbi cənazə namazında önündə mələklərin sıraya düzülməyi, məxsusi olaraq Həzrəti Peyğəmbəri görməsi olmuşdu. Digər bir rəvayətə görə isə Həzrəti Mövlanənin cənazə namazı zamanı Sədrəddin Konevi huşunu itirdiyindən onun əvəzinə Mövlanənin cənazə namazını Kadı Siracəddin qılmışdır. İmam Əbu Hənifənin buyurduğu kimi, saleh, alim və arif insanların yad edildiyi yerə rəhmət və bərəkət enər. Bu ölümsüz düşüncələrlə baş-başa ziyarət edirəm Sədrəddin Konəvi Camisini. Nəcdəddin bəy Anadolu Səlcuqluları dövləti xidmətində olmuş, bir neçə dəfə diplomat olaraq Bağdada getmiş, Mosul və Cizrədə tanınmış elm və din xadimləri ilə ünsiyyətdə olmuşdur. Belə bir şəxsiyyətin tərbiyəsini almış Konəvi uzun müddət Şamda yaşayan xocası İbn əl-Ərəbinin yanında qalmış, onun yetişdirdiyi ən tanınmış tələbələrindən olmuşdur. 1274-cü ildə vəfat etdikdən sonra vəsiyyətinə görə bugünkü türbəsi yapdırılmışdır. Manzumə içərisində zaviyə, məscid, kitabxana, türbə, çeşmə və şadırvan yer alıb. Mənbələrə görə bu məkanı Sədrəddin Konəviyə xəstə bir uşağı sağalda bildiyi üçün Səlcuqlu dövlət xadimi Xoca Cihan bağışlayıb. Bilirəm ki, Konyada Səlcuqlu kitabxanalarının ən önəmlisi 1274-cü ildə Daş qalanın Çeşmə Qapısı yaxınlığında qurulan Şeyx Sədrəddin Konəvi kitabxanası olub. Özündən və babasından qalan kitablar bu məqamda bir araya gətirilib. Sədrəddin Konəvinin babası Malatyalı\nXoca Fakih türbəsi və məscidi isə Konyada şəkər fabrikinin arxa qapısının qarşısında, əski Bəyşəhər yolu ilə Meram-Yaka yolunun ayrıldığı yerdə qərarlaşıb.\nMənbələr qeyd edir ki, Xoca Fakih Əhməd Mövlanənin babası Bahaəddin Vələdin həm tələbəsi, həm də müridlərindən biri olub və onun haqqında bilgi verən Hacı Bektaşi Vəlinin “Vilayətnamə”sində də bu barədə qeydlər var. Bektaşiyə görə Əhməd Fakih Emir Cem Sultanın xəlifəsidir. Konyada uyuyan övliyalar haqqında o qədər tarixi məxəzlər, bilgi və qaynaqlar var ki! “Konyada haqlarında bilgi bulunan-bulunmayan yüzlərcə elm adamı olan Vəli və Nəbiyi bağrında barındıran üç mərkəz qəzadan birisi Meramdır”.\nBu kutsal məkanla bağlı olan tarixi şəxsiyyətlərin təkcə adlarını sayası olsaq gərək cild-cild kitablar bağlayaq. Türbəsi Meram təpəsi yamaclarındakı yaşıllıqlar və Qaramanoğlu dönəmi tarixi abidələri arasında yer tutan Tavus Baba (Hatəmi Dədə) haqqında ayrıca bəhs edimmi? Nə yazıqlar ki, zaviyəsinin dəqiq yerini göstərməyimiz imkansızdı... Müridi Pirəvi Sultan sağ olaydı kaş! Halıncı Baba, Şeyx Osman Rumi, Həsən Dumi sağ olaydı kaş! Bu unudulmaz, dadlı nağılı yenidən, birər-birər dilə gətirəydilər, söyləyəydilər yerli-yataqlı: “Sultan Əhməd Yəsəvinin ağacdan bir qılıncı vardı. Gətirib hörmətlə Hacı Bektaşi Vəlinin belinə qurşadı. Və sonra ocaqda yanan tut ağacının bir budağını götürüb qovzayaraq Anadoluya doğru tulladı. “Rumda bunu tutarlar” dedi. O yanan budağı Konyada Sultan Xoca Fakih əl atıb tutdu və hücrəsinin önünə sancdı. O yanan tut budağı Allahın qüdrətindən göyərdi, bitdi, bar gətirdi”.\nBütün tarixi abidələr mübarək bir zatın mübarək əlləriylə dünəndən bu günə ünvanladığı o yanan, od tutan tut budağı kimidir. Həmişə müqəddəs məkanlara doğru ox kimi süzür. Gərəkdir ki, onu saxlaya bilən pak əlin ola, hücrənin qapısına saf niyyətlə sanca və göyərdə biləsən. Göyərdə bildinsə tarixinin barını gətirəcək, nəslin, nəcabətin, millətin barınacaq, sahib çıxacaq bu ömür ağacına... Kiçik Qaratay Məscidi belə səsləniş edir öz tarixi yaşantılarıyla... Məcidiyyə caminin minarəsindən yüksələn azan səsi bu həqiqəti anlatmaqdadır! Sahib Ata türbəsinin naxışları eyni düşüncəni daşıyır. Ərdənşah, Kömürçülər, Nuriyə və Sarı Cimili camilərində zikr edilən dualar belə qoxuyur...\nSU GƏLƏN ARXA SU BİR DƏ GƏLƏR\nKonya 1097-ci illərdə Səlcuqluların baş şəhəri olaraq tanındı, yüksəliş dövrünü yaşadı. XII-XV əsrlərin siyasi qovğaları sonucunda dövlət mərkəzi olmaq durumuna son qoyuldu, əvvəlki qüdrətini itirdi. Ancaq qos-qoca tarixi zaman-zaman Meramın ən ünlü əfsanələrinin mövzusu olan Qızlar qayası kimi ərdəmli, Daş Məscid kimi kutsal, Meram çayı qədər şəffaf qaldı. Yenə də müsafirləri sım-sıx gəlir. Yetər ki, Övliya Çələbinin məhrəm, doğmadan-doğma nəzərləriylə baxa biləsən, Şəms Təbrizi, Həzrəti Mövlanə, Sədrəddin Konəvi əxlaqıyla ziyarət edəsən. O da eyni doğmalıqla gəlişinə könül aça, “bəri gəl!” deyə:\nBeri gel, daha beri, daha beri...\n...Sen bensin işte, ben senim işte!\nŞair Mühlisə məxsus olan sözlərdi; Mövlanə muzeyindəki bir lövhə üzərində həkk olunub. Ən doğru olanı budu. Fərmanı daşa təsir edənlərin izi əbədiyyət səhifəsinə düşər. Konya bir əbədiyyət səhifəsidi – onu ruhən, tam mənasıyla, anlamıyla yaşaya bilənlər üçün!.. Yenə də Mövlanə həzrətlərinin ruhunca səslənməkdədi: “Eğer dâima cennette olmak istersen, herkesle dost ol, hiç kimsenin kinini yüreğinde tutma! Fazla bir şey isteme ve hiç kimseden de fazla olma! Merhem ve mum gibi ol, iğne gibi olma. Eğer hiç kimseden sana fenalık gelmesini istemezsen fena söyleyici, fena öğretici, fena düşünceli olma! Çünkü bir adamı dostlukla anarsan, daima sevinç içinde olursun, iste o sevinç Cennetin tâ kendisidir. Eğer bir kimseyi düşmanlıkla anarsan, dâima üzüntü içinde olursun, işte bu gam da Cehennemin tâ kendisidir. Dostlarını andığın vakit içinin bahçesi, çiçeklenir, gül ve fesleğenlerle dolar. Düşmanları andığın vakit, için dikenler ve yılanlarla dolar, canın sıkılır, içine pejmürdelik gelir. Bütün peygamberler ve velîler, böyle yaptılar, içlerindeki karakteri dışarı vurdular. Halk onların bu güzel huyuna mağlup olup tutuldu, hepsi gönül hoşluğu ile onların ümmeti ve müridi oldular”.\nBaxılıb 9 051\nBu gözəlliyi ömür boyu unuda bilməzlər...\n“Başımı onun yolunda fəda etmişəm...”...\nTək qalmaq, onunla bir arada olmaq......\n“Mənə dedi ki, utanma, etiraf et, ağla...”...\nVahabzadə dərindən nəfəs alıb dedi ki......


Kecmis icra bascisi ile bagli qalmaqalli xebere aydinliq getirildi - Azadliq Xeber\n2018-05-25T10:39 xeber – Daxili İşlər Nazirliyi (DİN) həbsdə olan Gədəbəy Rayon İcra Hakimiyyətinin sabiq başçısı Saleh Rüstəmovun ölməsi ilə bağlı yayılan xəbərlərə münasibət bildirib. DİN-in mətbuat xidmətindən Sputnik Azərbaycan-a verilən məlumata görə, bu barədə yayılan məlumatlar həqiqəti əks etdirmir.\n“Həmin xəbərlər məqsədli şəkildə yayılıb. Sözügedən şəxs sağ-salamatdır. Ona heç bir işgəncə verilməyib” — deyə nazirlikdən bildirilib.\nQeyd edək ki, Rusiya vətəndaşı olan S.Rüstəmov Şəmkirdə saxlanılıb. Onun barəsində Cinayət Məcəlləsinin 234.4.3-cü (Qanunsuz olaraq narkotik vasitələri, psixotrop maddələri və ya onların prekursorlarını hazırlama, istehsal etmə, əldə etmə, saxlama, daşıma, göndərmə və ya satma, külli miqdarda törədildikdə) cinayət işi başlanıb və 4 aylıq həbs-qətimkan tədbiri seçilib.\nSaleh Rüstəmov 1992-1993-cü illərdə Gədəbəy Rayon İcra Hakimiyyətinin başçısı vəzifəsində çalışıb.


" Su ehtiyatları və onların səmərəli istifadəsi " - SHABRAN-D LLC\nBakı, Novxanı kəndi\nHeydər Əliyev küç. 20\n” Su ehtiyatları və onların səmərəli istifadəsi “\nƏsas səhifə » Xəbərlər » ” Su ehtiyatları və onların səmərəli istifadəsi “\nAzərbaycanda ərazinin relyefi, iqlimi, torpaq-bitki və geoloji şəraitindən, eləcə də onların qarşılıqlı əlaqələrindən asılı olaraq çay şəbəkələrinin inkişafında böyük dəyişikliklər baş verir.\nRespublikamızda mövcud olan çayların hamısı dünyanın ən böyük axmaz hövzələrindən biri olan Xəzər dənizi hövzəsinə mənsub olmaqla əsasən üç qrupda cəmləşmişdir:\nKür çayının öz hövzəsinə mənsub olan çaylar (sol və sağ sahildən tökülən);\nAraz çayı hövzəsinə mənsub olan çaylar (sol sahildən tökülən);\nBilavasitə Xəzər dənizinə tökülən çaylar.\nSonuncu qrup çaylar öz coğrafi mövqeyinə görə bir neçə zonaya – (1) Şimal-şərqi Azərbaycanın çayları, (2) Abşeron-Qobustan sahəsinin çayları və (3) Lənkəran sahəsinin çaylarına bölünür.\nKiçik Qafqaz dağlarının şimal, Böyük Qafqaz dağlarının cənub ətəklərindən axıb gələn çaylar Kür çayına, Kiçik Qafqaz dağlarının cənub ətəklərindən və Naxçıvan MR-in ərazisindən axıb gələn çaylar isə Araz çayına tökülür. Öz mənbələrini Böyük Qafqaz sıra dağlarının şimal-şərq ətəklərindən və Lənkəran dağlarından götürən çaylar isə Xəzər dənizinə tökülür.\nRespublika ərazisində irili-xırdalı çayların ümumi sayı 8359 olmaqla, onların əksəriyətinin, yəni 7861 çayın uzunluğu 10 km-dən, 327-sinin isə uzunluğu 25 km-dən azdır.\nAzərbaycan qədim suvarma əkinçiliyi diyarıdır. Suvarılan torpaqlar ölkənin kənd təsərrüfatına yararlı torpaq sahələrinin üçdə birini (1432,7 min hektar) təşkil etsə də, ölkədə istehsal olunan kənd təsərrüfatı məhsullarının 90-95 %-i bu torpaqlardan götürülür.\nSuvarılan torpaqların təxminən üçdə birindən çoxu (565 min hektarı) mexaniki üsulla, o cümlədən 349,4 min hektar elektrikləşdirilmiş, 68,2 min hektar dizel nasos stansiyaları ilə, 147,7 min hektarı isə subartezian quyuları vasitəsi ilə suvarılır.\nArid zonada yerləşən Azərbaycanın su ehtiyatları olduqca məhduddur. Yerüstü su ehtiyatları 32,2 mlrd.m³ təşkil edir və quraqlıq illərdə 22,6 mlrd. m³-ə qədər azalır. Yeraltı suların miqdarı 5,2 mlrd. m³-dir. Respublikada orta illik su çatışmazlığı 4,5-5 mlrd. m³ arasında dəyişir. Yerüstü su ehtiyatlarının 70 faizi ölkə hüdudlarından kənarda formalaşır. Hazırda respublikada orta illik su çatışmamazlığı 3,7 km³, az sulu illərdə isə 4,75 km³ təşkil edir. Çaylardan ekoloji, energetika və digər məqsədlər üçün məcburi su buraxmalarını nəzərə alsaq, su çatışmazlığının miqdarı təsəvvür edilməz qiymətə malik olacaqdır.\nSon illər respublikamızda bütün su mənbələrində orta hesabla 10-14 mlrd.m³ su götürülür ki, onun 60-70%-i kənd təsərrüfatının, 20-25%-i sənayenin, qalan hissəsi isə təsərrüfat və içməli su tələbatının ödənilməsinə sərf edilir.\nQlobal iqlim dəyişilmələri ilə əlaqədar dünyada, o cümlədən Azərbaycanda müşahidə olunan uzun sürən quraqlıqlar, son 2-3 ildə çaylarda baş verən sel və daşqınlar ölkə iqtisadiyyatına və əhalisinə xeyli ziyan vurmuşdur.\nÜmumi su tutumu 640 mln. m³ olan su anbarları təcavüzkar Ermənistan tərəfindən Azərbaycanın işğal edilmiş 20%ərazilərində qaldığı üçün onların sularından uzun illərdən bəri istifadə edilməsinin mümkün olmaması su qıtlığı sahəsində respublikada yaranan gərginliyi daha da dərinləşdirmişdir.\nSu çatışmazlığı ilə yanaşı, çayların, xüsusilə transsərhəd çaylarının sularının qonşu Ermənistan və Gürcüstan respublikalarının ərazisində çirklənməsi və keyfiyyətlərinin pisləşməsi ölkədə sosial-ekoloji gərginliyi gücləndirən əsas amildir.\nXoşunuza gəlir? Sosial şəbəkələrdə paylaşın\n” Kür və Araz çayları boyu yaşayış məntəqələrində əhalinin ekoloji cəhətdən təmiz içməli suya olan təlabatının ödənilməsi” layihəsi\n“Aqrolizinq”in lizinqə verdiyi suvarma sistemləri dəstinə və avadanlığa 40 faiz güzəşt tətbiq olunub\n” Azərbaycan Respublikasının Su Məcəlləsi “\n” Azərbaycan Respublikasının suvarılan torpaqları “\n2020 © SHABRAN-D LLC - Bütün hüquqlar qorunur\nSaytı hazırladı sitemaster.az


Rəşad İsmayılov Qətərin iqtisadiyyat və ticarət naziri ilə görüşüb – Xalq.Az\nRəşad İsmayılov Qətərin iqtisadiyyat və ticarət naziri ilə görüşüb\nXALQ.AZ xəbər verir ki, görüş zamanı Azərbaycan-Qətər iqtisadi əlaqələrinin hazırkı vəziyyəti və gələcək inkişaf perspektivləri ilə bağlı fikir mübadiləsi aparılıb. Azərbaycan-Qətər ticarət dövriyyəsinin inkişafından məmnunluq ifadə olunub.\nSəfir cari ilin 8-10 oktyabr tarixlərində Qətərdə keçirilmiş I Beynəlxalq Məhsullar Sərgisində Azərbaycan şirkətlərinin iştirakına toxunaraq, qarşılıqlı olaraq bu növ tədbirlərdə iştirakın və səfərlərin təşkilinin ikitərəfli əməkdaşlığın inkişafındakı əhəmiyyətini vurğulayıb.\nQətərli nazir Azərbaycan-Qətər ticarət və iqtisadi əməkdaşlığının inkişafı üçün böyük potensialın mövcud olduğunu bildirərək, bu istiqamətdə səylərin artırılmasının zəruriliyini diqqətə çatdırıb.\nÖncəki xəbər Van Çen: Azərbaycanın seçdiyi inkişaf yolunu dəstəkləyirik\nSonraki xəbər Fərid Şahbazlının müsahibəsi Qazaxıstan və Ukrayna mətbuatında


Bir tərəvəz bağçasını necə suvarmaq olar, bələdçi - Bələdçilər - 2022\nBir tərəvəz bağçasını necə suvarmaq olar, bələdçi\nBir tərəvəz bağçasını suvarın davamlı və səmərəli bir şəkildə məhsulumuzun müvəffəq olmasını təmin etmək üçün lazımlı bir əməliyyatdır. Bu baxımdan, hansı məhsul suvarma sistemlərinin müəyyən məhsul ehtiyaclarına ən uyğun olduğunu sizə göstərəcəyik.\nMusluk suyunun içməli suyun mikrobioloji yükünü aradan qaldırmağa xidmət edən bir maddə olan xlorla zəngin olduğu vurğulanmalıdır. lakin, bağçanı suvarmaq üçün istifadə edildikdə, torpağın pH dəyərini dəyişdirir və beləliklə müəyyən məhsullardan zərər görür. bu problemi aradan qaldırmaq üçün su kanalındakı suyun ən azı 24 saat dayanmasına icazə verə bilərsiniz: xlorun çox hissəsi buxarlanacaq və su yerə zərər verməyəcəkdir.\nBir tərəvəz bağçasını suvarın, faydalı məlumatlar\nBağçanı suvararkən, kök sisteminə zərər verdikləri üçün suyun durgunlaşmadığından əmin olun\nSəmərəli suvarma üçün torpağı malçla örtün: yabanı otları məhdudlaşdırmağa və suyun qənaətinə xidmət edir\nYaz aylarında günün ən sərin saatlarında bağçanı suvarın\nHeç vaxt tam günəş altında su verməyin\nNəql etdikdən və ya əkildikdən sonra daha tez-tez suvarın və çox güclü su axınlarından çəkinin\nBir tərəvəz bağçasını suvarın, implantlar\nYuxarıda sadalanan tövsiyələr suvarma qabları, nasoslar və digər suvarma sistemləri ilə suvarmaya aiddir. Niyə bağçanın su ehtiyacını ödəmək üçün bir suvarma sistemi qurmarıq? Əlbətdə ki, kiçik bir ilkin xərc tələb edəcək, ancaq həm vaxta, həm də suya qənaət baxımından ödəniləcəkdir.\nMikro suvarma boruları\nBu borular problemsiz basdırıla bilər, qarışıqlıq yaratmır və çox aşağı təzyiqlərdə də yaxşı işləyir. Bağçanı lazım olduğu yerdə sulayırlar və suyu boş yerə sərf etmirlər.\nDamla suvarma sistemi ilə bağlı bütün məlumatları "Damla suvarma sistemləri, istifadə qaydaları" məqaləsində tapa bilərsiniz.\nSuyu bərabər paylayan bir suvarma sistemidir, buna görə saman kimi təbii malçlama ilə birlikdə istifadə edildiyi təqdirdə səmərəliliyi optimallaşdırılır.\nBu suvarma sistemləri bir taymerlə əlaqələndirildikdə daha rahat və praktikdir.\nVideo: Ağacları necə budamaq lazımdır? Ümümi qayda. Обрезка деревьев 1-Hissə (Iyul 2022).\nCopyright 2022 \_ Bir tərəvəz bağçasını necə suvarmaq olar, bələdçi...


Bakıda iki nəfərin ölümündə təqsirli bilinən şəxsin məhkəməsi başlayır\n16 İyul 2020 09:25\nBakıda ölümlə nəticələnən yol-nəqliyyat hadisəsi törətməkdə ittiham olunan Babalar Babayevin cinayət işi üzrə ibtidai istintaq başa çatıb.\nİş araşdırılması üçün hakim Əfqan Hacıyevin icraatına verilib. Yaxın günlərdə məhkəmə başlanacaq.\nİttihama görə, bu il fevralın 20-də Bakı-Qazax avtomobil yolunun Qaradağ rayonu ərazisində 1981-ci il təvəllüdlü Zaman Abdullayevin idarə etdiyi “KİA” markalı avtomobillə hərəkətdə olarkən idarəetməni itirərək reklam lövhəsinə çırpılıb.\nHadisə nəticəsində sürücü və sərnişini aldıqları xəsarətlərdən hadisə yerində vəfat ediblər.\nMüəyyən edilib ki, “KİA” markalı avtomobil əvvəlcə eyni istiqamətdə hərəkətdə olan 1989-cu il təvəllüdlü Babalar Bayramovun idarə etdiyi “Ford” markalı avtomobillə toqquşub, daha sonra idarəetməni itirərək reklam lövhəsinə çırpılıb, “Ford” markalı avtomobilin sürücüsü isə hadisə yerindən qaçıb.\nAparılmış istintaqla hadisənin Babalar Bayramov tərəfindən yol hərəkəti və nəqliyyat vasitələrinin istismarı qaydalarının kobud surətdə pozularaq törədilməsinə, daha sonra sonuncunun hadisə yerindən qaçmasına əsaslı şübhələr müəyyən edilib. O, fevralın 21-də şübhəli şəxs qismində tutulub.\nİstintaq orqanı tərəfindən Babalar Bayramovun barəsində Cinayət Məcəlləsinin 263.3 (yol hərəkəti və nəqliyyat vasitələrinin istismarı qaydalarını pozma ehtiyatsızlıqdan iki və daha çox şəxsin ölümünə səbəb olduqda) və 264-cü (yol nəqliyyət hadisəsi yerindən qaçma) maddələri ilə ittiham elan edilib.


Prodüser Təranə Səmədova həbs olundu: qadın alveri... » Qlobal.Az\nİki qadını fahişəliyə cəlb etməkdə təqsirləndirilən tanınmış prodüser Təranə Səmədovanın cinayət işi üzrə məhkəmə prosesi başa çatıb.\nQlobal.az "Report"a istinadən xəbər verir ki, Nərimanov rayon Məhkəməsində hakim Rəşad Abdulovun sədrliyi ilə keçirilən prosesdə hökm oxunub.\nHökmə əsasən T.Səmədova 1 il müddətinə azadlıqdan məhrum edilib. Onun barəsində olan polis nəzarətində qətimkan tədbiri həbs qətimkan tədbiri ilə dəyişdirilib və məhkəmə zalından həbs edilib.\nQeyd edək ki, Təranə Səmədovanın barəsində Daxili İşlər Nazirliyinin İnsan Alveri üzrə Mübarizə İdarəsində cinayət işi başlanıb. O, iki qadını fahişəliyə cəlb etməkdə ittiham olunur. Cinayət işi üzrə iki qadın zərərçəkmiş şəxs qismində tanınıb.


Afrin, Dəməşq, Moskvanın oxşarlığı » INFORM.az - Information Portal\nINFORM.az » Dünya » Afrin, Dəməşq, Moskvanın oxşarlığı\nAfrin, Dəməşq, Moskvanın oxşarlığı\nÖtən həftənin sonu İsrail, Türkiyə, İran və Rusiya üçün çox ağır keçdi.\nBelə ki, fevralın 10-da Suriyanın Afrin bölgəsində keçirilən "Zeytun budağı" əməliyyatı zamanı Türkiyəyə məxsus hərbi helikopter hələ də açıqlanmayan səbəbdən yerə düşüb və iki pilot şəhid olub. Türkiyə Prezidenti Rəcəb Tayyib Ərdoğan bildirib ki, belə halların baş verməsi təbiidir: "Biz müharibənin içindəyik. İtkimiz də olacaq. Bizm bir helikopterimiz vuruldusa, onlar bunun əvəzini qat-qat ağır ödəyəcəklər”.\nHəmin gün İsrail Silahlı Qüvvələrinə məxsus “F-16” qırıcısı İsrail-Suriya sərhədində yerə düşüb. Suriyanın raketlə vurduğu təyyarənin pilotları yaralanıblar. İsrail ordusu Suriyanın hava məkanından ölkələrinə keçmək istəyən İrana məxsus pilotsuz uçuş aparatını vurduqları barədə rəsmi məlumat yayıb. Eyni zamanda İsrail Hərbi Hava Qüvvələrinə məxsus qırıcılar fevralın 10-da Dəməşq yaxınlığında Suriya və İranın 12 hərbi obyektinə zərbələr endiriblər. Yəhudi dövlətinin Baş naziri Benyamin Netanyahu bununla bağlı deyib: “Biz İran və Suriya qüvvələrinə ciddi zərbə endirdik. Onlara, birmənalı olaraq, fəaliyyət qaydalarımızın dəyişməyəcəyini başa saldıq. Bizə zərər verməyə yönəlmiş hər cür cəhdin qarşısını almağa davam edəcəyik”.\nİran İnqilab Keşikçiləri Qvardiyası (SEPAH) komandanının müavini, briqada generalı Hüseyn Səlami İsrailin İslam Respublikasına məxsus pilotsuz uçuş aparatını (PUA) vurması barədə iddiasını cavablandırarkən bildirib: “İran ABŞ-ın bölgədəki bütün hərbi bazalarını vura biləcək gücdədir. İsrail yalançıdır. Onların açıqlamalarının heç birinə etibar etmirik”.\nFevralın 10-da Rusiyanın "Saratov Hava Yolları" aviaşirkətinə məxsus "An-148" təyyarəsinin Moskva vilayətinin Voskresenski rayonunun Arqunovo kəndi ərazisində qəzaya uğraması nəticəsində 65 sərnişin və 6 heyət üzvü ölüb. Təyyarə "6W 703" saylı reys ilə Moskvadan Orenburq vilayətinin Orsk şəhərinə uçurmuş. Təyyarənin qəzaya uğraması səbəblərindən biri kimi əlverişsiz hava şəraiti göstərilir. Yeri gəlmişkən, 2010-cu il aprelin 10-da Rusiyanın Smolensk şəhəri yaxınlığında “Tu-154M” sərnişin təyyarəsinin qəzaya uğraması nəticəsində 96 nəfər ölmüşdü. Təyyarədə Polşa prezidenti Lex Kaçinski və xanımı, ölkənin sabiq prezidenti Rışard Kaçorovski, Milli Yaddaş İnstitutunun prezidenti Yanuş Kurtıka, general Tadeuş Ploski, Polşa ordusunun pravoslav yepiskopu və briqada generalı Miron Çodavski, Milli Bankın rəhbəri Slavomir Skşipek, sabiq müdafiə naziri və Polşa prezidentliyinə keçmiş namizəd Yeji Şmaydzinski, Prezident Katibliyinin rəhbəri Vladislav Stasyak, Baş Qərargah rəisi Frantişek Qonqor da olub. Lex Kaçinski Smolensk vilayətinin Katın kəndində anım tədbirlərində iştirak etməliydi. Bu təyyarənin da əlverişsiz hava şəraitindən qəzaya uğradığı bildirildi. Bununla belə, hadisənin terror və ya qətl olduöğu barədə şübhələr qalmaqdadır. Başqa sözlə bu təyyarə qəzası ilə bağlı müəmma hələ də qalmaqdadır.\nFevralın 3-də Rusiya Kosmik və Hərbi Hava Qüvvələrinə məxsus “Su-25” təyyarəsi Suriyada vurulmuş, pilotu isə ölmüşdü. Fevralın 7-də isə ABŞ qırıcıları Suriyanın Deyr əz-Zor əyalətinin Hişam rayonunda terrorçu PKK-nın Suriyadakı qollarından ibarət “Suriya Demokratik Qüvvələri”nin mövqelərinə hücum edən Bəşşar Əsəd silahlılarının hədəflərini bombalayıb. Bu zaman çoxlu sayda rusiyalı muzlu döyüşçünün də öldüyü barədə məlumatlar yayılıb. Onların Əsədi müdafiə edən, “Vaqnerin ordusu” kimi tanınan özəl hərbi şirkətin döyüşçüləri olduğu deyilir.\nBeləliklə, 9 gün ərzində 2 helikopter, bir pilotsuz uçuş aparatı, 1 qırıcı və 1 sərnişin təyyarəsi bəllli və bəlli olmayan səbəblərdən qəzaya düşüb. Bu da vəziyyətin xeyli dramatikləşdiyini göstərir. Əvvəllər baş verən bütün hadisələrə görə məsuliyyəti terrorçu İŞİD qruplaşması üzərinə götürürdü, yaxud onun adına yazırdılar. İndi baş verən hadisə ilə bağlı konkret olaraq, dövlətlərin şəkli, təsviri görünməkdədir. Əvvəllər nağıllara, olmuşlara inanar, bütün belə folklor nümunələri “Biri varmış, bir yoxmuş”la başlayardı. İndi belə nağıllara qulaq asmaq istəyən yoxdur. Heç uşaqlar da “biri varmış, biri yoxmuş”a o qədər də məhəl qoymurlar. Onlar da zəmanəyə uyğun olaraq, daha praqmatikdirlər. İndi hamı “kim kimdir, biri var, o biri kimdir”i bilmək istəyir. Bir çox hallarda həmin şəxslər, dövlətlər özlərini gizlədə bilmirlər.\nSon günlər helikopterlər və qırıcının məhv edilməsi bölgə və bu ərazilərdə maraqları olan dövlətlər üçün çox ciddi siqnal ola bilər. Bu o deməkdir ki, terrorçuların da əlində uçan hərbi texnikanı vurmaq üçün silah və texnika var. Məsələn, Türkiyə rəsmiləri ABŞ-ın PKK qruplaşmasının Suriyadakı YPG və PYD adlı qollarına 5 TIR və 2 000 karqo silah və hərbi texnika göndərdiyini dəfələrlə bəyan edib. Silah-sursat İraq-Suriya sərhədindən keçirilərək Suriyanın Hasek şəhərində terrorçu PYD-yə təhvil verilib.\nPYD və YPG-yə verilən silah və texnika arasında 80 və 120 mm-lik minaatan, "MK19" bombaatan, "M4" “Gabrine” və "M16" tipli avtomat silahlar, “Humwee” hərbi avtomobili, “Cougar” tipli piyadaların zirehli maşınları da var.\nABŞ rəsmiləri həmin silahların terrorçu İŞİD qruplaşmasına qarşı mübarizədə istifadə ediləcəyini, əməliyyatlar başa çatandan sonra geri alınacağını bildirmiş, Türkiyəyə bununla bağlı söz vermişdilər. Rusiya, İran və ABŞ bu ölkədə İŞİD-ə qarşı mübarizənin başa çatdığını söyləyir. Ancaq silah və texnika hələ də PKK-nın Suriyadakı qollarının əlindədir. Məlumata görə, ABŞ-ın PKK-nın qollarına verdiyi silahlardan Türkiyə Silahlı Qüvvələrində yoxdur. Bundan başqa, çoxsaylı təkliflərə baxmayaraq, ABŞ-ın Türkiyəyə satmadığı tank əleyhinə “FGM148 Javelin” raket qurğusu da terrorçulara verilib. Baş verənlərə əsasən, belə ehtimal etmək olar ki, konkret Suriyadakı hərbi qarşıdurmalar bu ölkənin demokratikləşməsi və suriyalıların xoş firavan həyatı uğrunda aparılmır. Başqalarından fərqli olaraq, Türkiyə öz mövqeyini gizlətmir. Rəsmi Ankara ərazi bütövlüyü və təhlükəsizliyinin qayğısına qaldığını deyərək bu istiqamətdə onu təhdid edənlərə qarşı tədbirlər görür.\nBir zamanlar dünya ictimaiyyətinə nağıl danışanlar deyidilər ki, kommunizm qurmaq üçün sovet qoşunu filan dövlətin ərazisinə girib. Onda Moskva bildirirdi ki, onları yerli hökumət və ya kommunistlər dəvət edib. Bu qaydada özlərinə haqq qazandırırdılar. Həmin ölkələrdə sovetlər ABŞ-la öz maraqlarının təmin olunması uğrunda mübarizə aparırdılar. ABŞ da “milli maraqlarının təhdid edildiyini” əsas gətirərək özünü həmin dövlətləri “kommunizm bəlasından” xilas edən kimi göstərirdi. Nəticə isə Əfqanıstan olub. Sovet İttifaqı ilk günündən bolşevizmi yaymaq üçün zəif və yenicə yaranan dövlətləri işğal edib. 1918-ci ildə qurulan Azərbaycan Xalq Cümhuriyyətini də Rusiya 1920-ci ildə bir qrup kommunistin, bolşevikin dəvəti ilə işğal etdi. Ancaq o zaman Rusiyadakı səhmlərini qorumaq üçün ABŞ və Britaniya fəaliyyətsiz göründü. Başqa sözlə, Azərbaycan Rusiya tərəfindən işğal edildi. Azərbaycan timsalında aradan 98 il keçsə də, bu mənada nə Qərb, nə də Rusiya dəyişb. İndi onlar özlərini açıq şəkildə Suriyada göstərirlər. Əslində, hamıya gün kimi aydındr ki, nə Rusiya, nə də ABŞ suriyalılara xoş gün gətirmək üçün bölgədə mövcud deyillər. Mübarizə neft-qaz yataqları və geopolitik üstünlüklər əldə etməkdir. Qalanları isə bu niyyəti gizlətmək üçün istifadə edilən “boyadır”.\nABŞ Deyr əz-Zoru niyə vurub, yaxud bu bölgə nədən terrorçu PKK qollarının nəzarəti altındadır? Məlum olub ki, Suriyadakı ən böyük neft və təbii qaz yataqları YPG və PYD-nın əlindədir, deməli, ABŞ-ın nəzarəti altındadır. Bəzi məlumatlara görə, Suriyadakı enerji qaynaqlarının 70 faizinə bu terrorçu qruplaşma nəzarət edir. O zaman İŞİD Deyr əz-Zor, Raqqa, Homs və Hasek kimi ölkənin ən zəngin neft-qaz yataqlarını ələ keçirmişdi. 2017-ci ilin sentyabrında ABŞ-ın havadan dəstəyi nəticəsində bu bölgələrin karbohidrogen yataqları - Deyr əz-Zordakı “Əl-Tanak”, “Əl-Ömər”, “Baas” kimi iri neft yataqları İŞİD-dən sonra PKK-çıların nəzarətinə keçdi. Deyr əz-Zor Suriyanın neft və təbii qaz ehtiyatları ilə ən zəngin ərazisi sayılır. Hətta bu bölgədə sutka ərzində minimum 385 min barel neft hasil etməyə imkan verən yataqlar var. Deyr əz-Zorun şərqindəki "Tanak", "Vard", "Afra", "Kevari", "Carnuf", "Azrak", "Kahar", "Şueytat" və "Galban" neft yataqlarında təxmini hesablamalara görə Suriyadakı karbohidrogen ehtiyatlarının üçdə biri var. PKK (PYD) ABŞ-ın hərbi dəstəyi ilə Suriyadakı ən böyük üç su anbarını da ələ keçirib. Suriyanın neft sahəsi heç bir qeydiyyat aparılmadan qənimət olaraq istismar edilir. Deməli, bölgəyə aidiyyəti olmayan dövlətlər öz hədəflərinə çoxdan çatıblar. Həmin geopolitik üstünlüyü əldə ediblər, həm də Suriyanın neftini qarət edirlər. PKK isə bir alət olub.\nİsrail də bölgədəki vəziyyətdən narahatdır. Belə görünürdü ki, Suriyadakı qarışıqlıq həm də qonşu yəhudi dövlətinin təhlükəsizliyini təmin etmək üçün təşkil edilib. Ancaq İsrail helikopterinin vurulması vəziyyətin ciddiliyini göstərdi.\nƏvvəllər də İsrail qırıcıları Suriya ərazisində əməliyyat keçirirdi. Həmin əməliyyatlara cavab belə verilmirdi. Odur ki, fevralın 10-da baş verən hadisələrin yəhudi dövlətinin ərazisinə sıçraması ehtimalını da artırır. Bundan başqa, İsrail bölgədə müttəfiq dövlətlərlə deyil, terrorçu qruplaşmalarla əməkdaşlıq etməkdə ittiham olunur.\nBu dövləti İraq, Suriya və Türkiyənin ərazi bütövlüyünü parçalamaq istəyənlər arasında fəallıq göstərənlərdən sayırlar. Bu və başqa səbəblərdən təhlükəsizliyinin qayğısına qalanlar İsraili oda sürükləyir, onu bölgədəki toqquşmaların başlıca hədəfinə çevirirlər.\nBeləliklə, son 9 gündə baş verən hadisələr silahlı münaqişənin daha sərt mərhələyə keçəcəyindən xəbər verir. Bəşşar Əsəd rejimi, İŞİD, PKK (PYD, YPG, SDQ) və başqa terror qruplaşmalarının arxasında gizlənənlər indi açıq-aydın görünürlər.\n"Dünən biz İran və Suriya qüvvələrinə ciddi zərbə endirdik" -\n12 fevral / 09:45\n10 fevral / 13:59\nİsrail Suriyada İranın PUA-sını ələ keçirib\n10 fevral / 10:00\n“Afrin əməliyyatı üçün Rusiya ilə razılığa gəlmək lazımdır”-\n19 yanvar / 15:37\nSuriya səmasında Rusiya və İsrail hərbi təyyarələri arasında insident yaşan ...\n22 aprel / 15:56\nTürkiyə Rusiya qırıcısını vurdu\n24 noyabr / 13:10\nTürkiyə hərbi təyyarələri pilotsuz uçuş aparatını vurub\n16 oktyabr / 16:27\nİŞİD-in hücumunun qarşısı alınıb\n15 oktyabr / 04:38\nYa, bir gün İŞİD olmazsa...\n07 oktyabr / 09:00\n“Suriyadakı İŞİD hədəflərinə 18 zərbə endirilib”\n02 oktyabr / 15:19


Xəbərlər – Dövlət Toxum Fondu\nİnnovasiyalar, Strateji Planlaşdırma\nAqrar Elm və İnnovasiya Mərkəzi ilə Dövlət Toxum Fondu ölkəmizdə geniş yayılmamış yem bitkilərinin tanıdılması, fermer təsərrüfatlarında yayılması üzrə birgə əməkdaşlığa başlayıb. Cari təsərrüfat ilində xaşa bitkisinin nümayiş məqsədi ilə əkin sahələrinin yaradılması, bitkinin aqrotexnikasının, xəstəlik və torpaq-iqlim amillərinə adaptasiyası məsələlərinin tədqiq olunması...\nKənd Təsərrüfatı Nazirliyi tabeliyində Dövlət Toxum Fondunun nümayəndə heyəti Rusiya Federasiyasının Çuvaşiya vilayətində keçirilən XII Regionlararası “Каrtof-2020” sərgisində iştirak edib. Sərgidə Rusiya Federasiyasının 30-dan çox vilayətindən 82 kartof toxum istehsalçısı təmsil olunub. Azərbaycan nümayəndə heyəti “Norika”, “HZPC Sadokas”, “Alçak”, “Solana”, “Slava...\nRespublika Süni Mayalanma Mərkəzində Dövlət Toxum Fondunun təşkilatçılığı ilə qərb bölgəsində heyvandarlıq sahəsində prioritetlərin müəyyənləşdirilməsi, damazlıq-seleksiya işlərinin yaxşılaşdırılması, yerlərdə heyvanların süni mayalandırılmasının daha səmərəli təşkili məqsədi görüş keçirilib. Görüşdə Dövlət Toxum Fondunun sədr müavini Elton Əbdurəhmanov, Fondun Satış və Biznesin...\nDövlət Toxum Fondu və Toxumçular Assosiasiyası arasında əməkdaşlıq memorandumu imzalanıb\nDövlət Toxum Fondunun rəhbərliyi ilə Azərbaycan Toxumçular Assosiasiyasının üzvləri arasında görüş keçirilib. Görüşdə Dövlət Toxum Fondunun sədri Emin Əliyev, Fondun Satış və Biznesin İnkişafı şöbəsinin müdiri Mədinə Əliyeva, İnzibati idarəetmə şöbəsinin müdiri Akif Əkbər, Azərbaycan Toxumçular Assosiasiyasının sədri Afər Hacıyev, sədr müavini Zaur Əliyev, sədrin müşaviri Ehtiram Nağıyev...\nAstraxan vilayətində fəaliyyət göstərən fermer və sahibkarlarla işgüzar görüş keçirilmişdir.\nTicarət və Sənaye palatasının təşkilatçılığı ilə 13.12.2019-cu il tarixində Rusiya Federasiyasının, Astraxan vilayətində fəaliyyət göstərən fermer və sahibkarlarla işgüzar görüş keçirilmişdir. Görüşdə, Astraxanın aqrar və sənaye istiqaməti üzrə qabaqcıl fəaliyyət göstərən sahibkarlarla gələcək əməkdaşlıq istiqamətləri müzakirə...\nKənd Təsərrüfatı Nazirliyinin tabeliyində Dövlət Toxum Fondu daha bir toxum mağazasını fermerlərə təqdim edib. “ToxumArt” əmtəə nişanı altında fəaliyyət göstərən mağaza Cəlilabadda açılıb. Açılış mərasimində Kənd Təsərrüfatı Nazirliyinin rəsmiləri, Cəlilabad rayon İcra Hakimiyətinin rəsmiləri və digər qonaqlar iştirak ediblər. Dövlət Toxum Fondunun sədri Emin Əliyev bildirib ki, Fond bu...


Geri Racking itələyin\nHEGERLS geri çəkməyi itələyir\nPalet yük maşınları kimi tipik struktur hissələrdən ibarətdir. Palet yük maşınlarının xüsusiyyətləri var. Mallar rəfin bir ucunda göstərilir və qabaqcıl sifarişə əməl olunur. Forkliftin koridora keçməsinə ehtiyac yoxdur.\nThe alma vaxtına qənaət edin.\n◆ Bu qədər koridor lazım deyil, yerdən yaxşı istifadə edin.\nCold Soyuq saxlama otağı üçün faydalıdır.\nLess Daha az kateqoriya, böyük miqdar üçün uygundur.\nHEGERLS ağır itələyici arxa dayaq, 5 palet dərinliyi olan hər palet üçün 2021 yüksək keyfiyyətli 1500kgs\n1. Geri itələmə rafının məhsul tətbiqi\nDik Dəstək şüası Səbətə dəmir yolu Dik qoruyucu Yan baryer\n* 50 galvanizli H300 / H500 D76 * 2.5\n3.1 Şüa spesifikasiyasını dəstəkləyin\n4. Geri çəkmə rafının istehsal detalı\n4.1 alma vaxtına qənaət edin.\n4.2Bu qədər koridor lazım deyil, yerdən yaxşı istifadə edin.\n4.3Soyuq saxlama otağı üçün yaxşıdır.\n4.4 Daha az kateqoriya, böyük miqdar üçün uyğundur.\nƏvvəlki: HEGERLS mobil raf\nNövbəti: HEGERLS palet rafları\nGeri axın dayağını itələyin\nTəchizatçını geri çəkin


Dünyaya göz açanda ilk dəfə Əhən kəndini görən bir həmyerlim haqqında fəxr edərək, qürur duyaraq danışmaq istəyirəm. O, yeniyetmə vaxtından həyatının ən kiçik şirinliyini də böyük zəhmətlər, əziyyətlər bahasına qazanıb. Bu insan Əhən kənd sakinlərinin, ismayıllıların bu gün fəxrlə adını çəkdikləri Sosialist Əməyi Qəhrəmanı, Prezident təqaüdçüsü, Səfərəli İbrahim oğlu Məmmədovdur. O, 1929-cu ildə dağlar qoynunda doğulub. Dağların əzəmətinə, vüqarına söykənib boya-başa çatıb. Taleyinə müharibənin ölçüyəgəlməz ağrı-acısını görmək düşüb. Az yaşı ilə kolxozun ən çətin işlərində çalışıb. 1947-ci ildə Bakıya gəlib. 15 nömrəli texniki peşə məktəbinə daxil olub. Buranı bitirdikdən sonra onu Azərbaycan Sənaye Tikinti Nazirliyinin 4 nömrəli trestinin idarəsində işə götürüblər. Əmək kitabçasında yeganə bir iş yeri də elə bu idarənin adıdır. 50 ilə yaxın müddətdə doğma trestində çalışıb, şan-şöhrətə də burada çatıb. Bənnalıqla məşğul olub, daş yonub evlər tikib, insanlara isti ocaq, sevinc, xoşbəxtlik bəxş edib.\nSəfərəli müəllimin başçılıq etdiyi briqada Bakıda yeni yağ zavodunda, yeni Bakı Neftayırma zavodunda, Kondisioner zavodunda və başqa mühüm dövlət əhəmiyyətli binaların tikintisində çalışıb. 8-ci kilometr adlanan qəsəbənin yaşayış binalarının bünövrəsini qoyanlardan biri olub. ”Əmək insanı ucaldır” deyimi sanki Səfərəli Məmmədov haqqında söylənilib. Nə qışın sərt soyuğu, nə yayın qızmar günəşi onu öz işindən usandırmayıb. Bakının mərkəzində yerləşən ən gözəl binaların ucaldılmasında onun zəhmət payı olub. Onun gənclik illərində aldığı ilk mükafatlar iki dəfə Azərbaycan Ali Sovetinin Fəxri fərmanı olub, sonra Lenin ordeni, Sosialist Əməyi Qəhrəmanı, Bakı şəhərinin fəxri vətəndaşı, respublikanın əməkdar inşaatçısı, Oktyabr İnqilabı Ordeni, SSRİ Dövlət Mükafatı Laureatı kimi ən mötəbər fəxri adlara layiq görülüb. Sadə bir peşə adamının bu qədər fəxri ada layiq görülməsi halallığın, elinə-obasına, xalqına bağlılığın nəticəsidir. Onun keçdiyi ömür yolu çoxlarına örnək olub.\nƏhən kəndinin yetirməsi, SSRİ Dövlət Mükafatı Laureatı fəxri adına Səfərəli müəllimdən savayı Əhliman Qasımov da layiq görülüb.\n“İki sahil” qəzetində Səfərəli müəllim haqqında yazılmış “Hər binada nişanəm var” adlı məqalədə bəzi sətirlər gözümə sataşdı. Oxudum və onun nə qədər böyük bir insan olduğunun bir daha şahidi oldum:\n“…1972-ci ildə Moskvada Zaqafqaziya respublikalarının 10 günlüyü keçirilirdi. Mayın 26-da Heydər Əliyev gəldi Moskvaya, getdik onunla görüşməyə. Mən hələ o vaxtlar fəxr edirdim ki, başqa respublikaların birinci katibləri Heydər Əliyevin ətrafına yığışırdılar. Heydər Əliyev mənimlə görüşəndə zarafat etdi ki, Məmmədov sən burada neynirsən, inşaat işləri çox qabağa gedir, sən gəlmisən bura? Sonra dedi ki, mən göstəriş vermişəm Moskva prospektində meyvə-tərəvəz bazası tikiləcək. Sən o obyektdə işləməlisən. Oktyabrın 1-də qırmızı lenti kəsməliyik. Onda biləcəyəm ki, sən doğrudan da qəhrəmansan. Nə isə, Bakıya qayıdan kimi həmin obyektin tikintisinə başladıq. Heydər Əliyev həmin tikintiyə iki dəfə gəldi. Oktyabrın 1-də artıq bina hazır idi. Heydər Əliyev ayın 3-də gəldi, qırmızı lenti ikimiz kəsdik. O əlini mənim kürəyimə vurub dedi ki, çox sağ ol, bu obyekt Gürcüstanda üç ilə tikilib, bizdə isə beş ay müddətinə tikildi…\n1982-ci ildə Bakı şəhərinin fəxri vətəndaşı seçildim. O vaxt, L.İ.Brejnev Bakıya gələndə böyük sənətkarımız Rəşid Behbudovla mən “Bakı şəhərinin fəxri vətəndaşı“ medalını Brejnevə təqdim etdik…\nYaxşı günlər görmüşəm. Həmişə də işimlə fəxr etmişəm. Öyünmüşəm ki, tikdiyim binalar Bakı şəhəri üçündür. İndi hərdən tikdiyim binaların yanından ötəndə qürur hissi keçirirəm. Bir anlıq həmin binaların özülünü qoyduğumuz günlərə qayıdıram”.\nBu məqaləni dəfələrlə oxumuşam. Belə bir insanı şəxsən gördüyüm və tanıdığım üçün sevinirəm. Düşünürəm ki, zahirən çox təvazökar, sadə qəlbli, şux zarafatları ilə hamının ürəyində sevinc işığı yandıran, ovuclarından ömrünün zəhmət cığırları keçən şərəfli və keşməkeşli ömür sürən, halallığın zirvəsində yer tutmuş bu ağsaçlı şəxsiyyət haqqında nə qədər yazsam da azdır. Onun layiq bildiyi yüksək fəxri adlar, təriflər qarşısında mənim yazdıqlarım sıravi sözlərdir.\nHazırda Səfərəli müəllim aramızda yoxdur. Ömür vəfa etmədi. Biz 2010-cu ilin ilk yaz günündə – martın 22-də bu gözəl insanı həmişəlik itirdik.\nRuhu şad olsun. Allah rəhmət eləsin.\nPrevious Hüseynqulu Sarabski Basqalda\nNext Tam əminik


Prezident İlham Əliyev: Dağlıq Qarabağa dair ağlabatan kompromis mümkündür - AZƏRTAC – Azərbaycan Dövlət İnformasiya Agentliyi\nPrezident İlham Əliyev: Dağlıq Qarabağa dair ağlabatan kompromis mümkündür\nAzərbaycan Respublikasının Prezidenti İlham Əliyev “Rossiya seqodnya” Beynəlxalq İnformasiya Agentliyinin baş direktoru Dmitri Kiselyova “Sputnik Azərbaycan” üçün müsahibə verib. AZƏRTAC müsahibəni təqdim edir.\n-Cənab Prezident, dövlətinizin böyük yubileyi münasibətilə Sizi səmimi qəlbdən təbrik edirəm. 25 il insan həyatı üçün püxtələşmə dövrüdür. Məhz hər şeyin bünövrəsi bu illərdə qoyulur. Bu illər necə keçib, müstəqil Azərbaycanın banisi Heydər Əliyevin və onun işinin davamçısı kimi Sizin dövrünüzdə 25 yaşlı Azərbaycan necə görünür?\n-Bu, həqiqətən əlamətdar tarixdir, 25 il böyük müddətdir. Bu müddət uğurlar, uğursuzluqlar, itirilmiş imkanlar barədə danışmağa əsas verir. Lakin bütövlükdə bu illər ərzində Azərbaycan çox böyük inkişaf, təşəkkül yolu keçib. Bu gün Azərbaycan sözün tam mənasında müstəqil, özünü təmin edən, milli köklərə əsaslanan, eyni zamanda, dünyəvi, çoxmillətli, çoxkonfessiyalı, uğurla inkişaf edən, yalnız öz gücünə arxalanan, qonşuları ilə yaxşı, mehriban münasibətlərə malik, dünya birliyinin etibarlı və layiqli üzvü olan dövlətdir. Yəni, dövlətçiliyin inkişafı, təşəkkülü, möhkəmləndirilməsi üzrə başlıca vəzifələr əsasən yerinə yetirilib və qarşımızda gələcək inkişaf üçün çox yaxşı perspektivlər açılıb, ona görə ki, həm iqtisadi sahədə, həm də sosial məsələlərin həlli istiqamətində artıq həyata keçirilmiş və hələ həyata keçiriləcək proqramlar çoxdur. İqtisadi sahədə uğurlar barədə çox danışmaq olar. Bir faktı diqqətə çatdıraq: Davos Dünya İqtisadi Forumunun son hesabatına əsasən, Azərbaycan iqtisadiyyatı rəqabətqabiliyyətliliyinə görə dünyada otuz yeddinci yerdədir. Bu, MDB-də birinci yer və beynəlxalq arenada yetərincə ciddi yerdir. Buna görə də bizim qarşımızda üfüqlər açılıb, biz inamla irəliləyirik və əminəm ki, növbəti iyirmi beş il də sürətli inkişaf illəri olacaq.\n-Əslində mən bu sualı axırda vermək istəyirdim, lakin mənə elə gəlir ki, Siz indi, yəqin ki, bilərəkdən, ya da təvazökarlıq edərək çox mühüm bir məqamın üstündən keçdiniz: Azərbaycan həm də gözəl ölkədir, bu illər ərzində Bakı sadəcə təmtəraqlı, dəbdəbəli şəhərə çevrilib, çox böyük zövqlə tikilib və bərpa olunub. Hiss edilir ki, burada tamamilə düşünülmüş ardıcıl xətt var: ölkəni, onun paytaxtını həm öz vətəndaşlarına, həm də bütün dünyaya xüsusi bir görkəmdə təqdim etmək xətti. Həm də burada məsələ pulda deyil, çünki dünyada pul çoxdur, amma burada daha nə isə var. Bu nədir?\n-Bilirsinizmi, bəlkə də bayağı görünə bilər, lakin fikrimcə, əsas məsələ öz şəhərinə sevgidir. Ona görə ki, biz Bakıda, eləcə də Azərbaycanın istənilən hissəsində yaşayan insanlar Bakını çox sevirik. Bu, tarixi şəhərdir, tarixi memarlıq abidəsidir və təəssüf ki, uzun illər boyu o, bir qədər baxımsız qalmışdı. Nimdaş evlər, şəhərin köhnəlmiş infrastrukturu, necə deyərlər, şəhər mebeli. Buna görə biz çox mürəkkəb bir məsələni həll etməli idik – şəhərin tarixi simasına xələl gətirmədən onu vətəndaşlar üçün rahat, daha gözəl etməli idik. Fikrimcə, biz buna nail olmuşuq, çünki Bakıda tarix və müasirlik çox ahəngdar şəkildə birləşir. Siz köhnə, orta əsr şəhərindən çıxıb, sözün həqiqi mənasında yolun o tayına keçməklə 16 kilometr uzunluğunda sahili, geniş prospektləri, yaraşıqlı binaları olan müasir meqapolisə düşə bilərsiniz.\n-Neft və ümumiyyətlə, karbohidrogenlər Azərbaycan üçün çox böyük əhəmiyyət kəsb edir. İndi itkilər çoxdurmu? Qiymətlərin düşdüyü şəraitdə Azərbaycanın strategiyası nədən ibarətdir? Bu strategiyanın xüsusiyyəti nədir?\n-Biz uzun illər boyu neftdən asılılığı azaltmağa çalışmışıq və müəyyən dərəcədə buna nail olmuşuq. Biz özümüzü əmtəələrlə, ərzaq ilə praktiki olaraq tam təmin edirik. Biz ərzaq mallarının ixracatçısıyıq, odur ki, kənd təsərrüfatının, regional infrastrukturun, turizmin inkişafına çox böyük sərmayə qoymuşuq, buna görə də neftdən asılılığımız ciddi şəkildə azalıb. Bir rəqəm göstərim: bizim ümumi daxili məhsulun tərkibində neft 30 faizdən bir qədər çoxdur, lakin o, bizim ixracın əsas hissəsini təşkil edir. Bu gün başlıca vəzifə ixracı şaxələndirmək və bazarlara rəqabət qabiliyyətli məhsullarla çıxaraq, neftin qiymətinin düşməsinə görə üzləşdiyimiz valyuta itkilərimizin yerini doldurmaqdır. Bu itkiləri hesablamaq asandır. Əgər neftin qiyməti üç dəfə aşağı düşürsə, - hərçənd ilin əvvəlində dörd dəfə düşən vaxtı da olub, - təbii ki, gəlirlərimiz də bir o qədər azalır. Biz bu ilin büdcəsini yenidən nəzərdən keçirməklə, bir barrel üçün 25 dollar qiyməti ilə hesablamışdıq və beləliklə, bu ili profisitlə başa vururuq. Gələn il 40 dollar nəzərdə tutacağıq. Güman edirik ki, neftin qiyməti bundan aşağı düşməməlidir, ona görə də bu, bizim üçün prinsipcə əlavə çətinliklər yaratmır.\n-İndi, noyabrın 30-da OPEK-in gözlənilən qərarları ərəfəsində Azərbaycan üçün nə daha yaxşıdır: neft hasilatının azaldılması, yoxsa indiki səviyyədə dondurulması? Bəlkə kvotalar tətbiq edilməsi, yaxud daha nə isə?\n-Bilirsiniz, nəyin böyük səmərə verəcəyini demək və proqnozlaşdırmaq çətindir. Başlıcası, hədəfin nədən ibarət olmasıdır. Bu gün biz belə hesab edirik ki, həm istehsalçılar, həm də istehlakçılar sabitləşməyə, yəni, artıma can atırlar. Çünki neftin qiymətinin aşağı olması istehlakçılara da zərbə vurub. Xüsusən iri, inkişaf etmiş dövlətlər belə sifarişlər üçün çoxlu pul ödəməyə vərdiş etmiş ölkələrdə öz sifarişlərini daha az yerləşdirməyə başlayıblar, yəni, onların iqtisadiyyatı zərər çəkib. Əlbəttə, bu gün neftdən çox asılı olan neft hasil edən ölkələrin iqtisadiyyatları da ziyan çəkir. Buna görə də sabitləşdirmənin əsas amili OPEK üzvü olan ölkələrlə OPEK-in üzvü olmayan böyük ölkələr arasında vahid siyasət barədə razılaşma olardı. Hadisələrin inkişafından görünür ki, hamı buna yaxınlaşır. Düşünürəm ki, belə olmalıdır, lakin gərək bütün tərəflər maksimum səmimi, vicdanlı olsun və qəbul edilmiş qərarlar olarsa, onların yerinə yetirilməsinə təsirli nəzarət mexanizmi olsun.\n-Azərbaycan bunun tərəfdarıdır?\n-Azərbaycan birmənalı olaraq bunun tərəfdarıdır və biz bunu dəfələrlə bəyan etmişik. Biz birtərəfli qaydada bəyan edirik ki, hətta hər hansı başqa qərarları gözləmədən neft istehsalını artırmayacağıq.\n-Yəni, siz istehsalı dondurursunuz?\n-Müəyyən mənada belədir. Artırmırıq.\n-Aydındır ki, bu mövzuda Azərbaycan üçün daha bir məsələ meydana çıxır – hazırda Rusiya və Türkiyənin razılığa gəldiyi “Türk axını” məsələsi. Azərbaycanın TANAP adlanan öz layihəsi var. Siz rəqabəti nə dərəcədə hiss edirsiniz, yoxsa bunlar paralel layihələrdir? Hazırda TANAP nə vəziyyətdədir?\n-TANAP dörd hissədən ibarət olan iri “Cənub Qaz Dəhlizi” layihəsinin bir hissəsidir. Bu, əslində, dünyanın ən iri qaz-kondensat yataqlarından biri olan “Şahdəniz”in işlənilməsinin ikinci mərhələsidir. Azərbaycandan Gürcüstana qədər uzanan Cənubi Qafqaz qaz kəmərinin tikintisi, onun genişləndirilməsidir. Əslində, TANAP Türkiyənin Gürcüstanla şərq sərhədindən Yunanıstanla qərb sərhədinədək uzanan Transanadolu qaz kəməridir. Daha sonra Türkiyə-Yunanıstan sərhədindən dənizin dibi ilə Yunanıstandan və Albaniyadan İtaliyaya gedib çıxan Transadriatik (TAP) qaz kəməri. Bu, “Cənub Qaz Dəhlizi” layihəsidir. Təbii ki, digər layihələrlə vəhdət təşkil edən TANAP “Cənub Qaz Dəhlizi” layihəsinin bir hissəsidir. Digər layihələr olmadan, bu layihə natamamdır. Bu layihənin bütün xətti boyunca birinci mərhələdə nəql edəcəyimiz qazın həcmi barədə artıq kontraktlar bağlanıb, bu qaz artıq satılıb. Biz hasilatın artırılması barədə kontraktlar imzalamışıq. Hasilatın artımı 2018-ci ildən başlayacaq və 2020-2021-ci illərdə ən yüksək səviyyəyə çatmalıdır. Buna görə də hər hansı başqa regional enerji layihələri obyektiv olaraq sadəcə onunla rəqabət apara bilməz, çünki biz həmin qazı artıq satmışıq. Bu birinci.\n-Amma hər halda, bu layihənin imzalanması sadəcə biznes deyil. Bu, Türkiyə ilə Rusiyanın barışmasının rəmzidir. Bu barışıqda Azərbaycan hansı rolu oynayıb? Yəqin ki, indi bəzi təfərrüatlar barədə danışmaq olar.\n-Bu barədə mənim danışmağım, yəqin ki, qeyri-təvazökarlıq olardı. Məncə, daha düzgün olardı ki, həmin dövrdə bizim gördüyümüz işə birbaşa bu məsələyə cəlb edilmiş ölkələr qiymət versinlər.\n-Siz nə olduğunu deyin, onlar qiymət verərlər...\n-Əlbəttə, Rusiya ilə Türkiyə arasında baş verənlər bizi çox narahat edirdi. Bunun səbəbləri çoxdur. Əvvələn, Türkiyə və Rusiya bizim qonşularımızdır. İkincisi, bizə yaxın ölkələrdir. Demək olar ki, həm siyasətdə, həm də iqtisadiyyatda bizim əsas tərəfdaşlarımızdır. Buna görə də Rusiya ilə Türkiyə arasında yaranan münasibətlərə biz çox sevinirdik. Yadımdadır, 2015-ci ilin iyununda birinci Avropa Oyunlarının açılış mərasimində Prezident Putin və Prezident Ərdoğan Bakıda çox yaxşı görüş keçirdilər. Təəssüf ki, baş vermiş faciəli insident həmin münasibətləri korladı. Bu, çox təşviş doğururdu. Bu, həm Türkiyə, həm Rusiya, həm də onların dostları üçün pis idi, o cümlədən bizim üçün. Buna görə də biz öz tərəfimizdən imkanlarımız daxilində, Rusiya və Türkiyə üçün məqbul olan dərəcədə onların münasibətlərinin normallaşdırılması işinə öz töhfəmizi verməyə çalışırdıq. Yenə çox ehtiyatla, bu məsələlərə əsla müdaxilə etmədən, lakin öz imkanlarımızı təklif etməklə, çünki biz hesab edirdik və hesab edirik ki, bizim imkanlarımız var.\n-Sizin dediyiniz kimi, “ətrafda hər şey od tutub yanır”. Əlbəttə, Siz yəqin ki, radikal İslam təhlükəsini də nəzərdə tuturdunuz. Azərbaycan bu təhlükəni öz üzərində nə dərəcədə hiss edir?\n-Mən belə deyərəm: bizim ölkənin daxilində bu baxımdan təhlükə yoxdur. Bizim cəmiyyət milli ideya ətrafında sıx birləşib. Bu ideya bizim dəyərlərin prioritetindən, multikulturalizmin inkişafından ibarətdir. Yeri gəlmişkən, bu il Azərbaycanda “Multikulturalizm ili” elan edilib. Bizim cəmiyyət Azərbaycanın ərazi bütövlüyünün bərpa edilməsi, həmçinin müstəqilliyimizin möhkəmlənməsi, bütün iqtisadi və sosial məsələlərin həlli ideyası ətrafında birləşir. Buna görə də bizdə radikallara yer yoxdur: istər iqtisadi, istərsə də sosial baxımdan bu cür baza yoxdur. Çünki praktiki olaraq yoxsulluq yoxdur. Onlar haradan özlərinə tərəfdarlar toplayır? Onlar əsasən yoxsul təbəqələrdən toplayır. Azərbaycanda savadlılıq yüz faizdir. Yenə də, radikalları haradan toplayırlar? Savadsız kütlədən. Çünki belə mühit yoxdur. Amma bizim ətrafımızda belə deyil. Buna görə bizim üçün əsas məsələ özümüzü mənfi xarici təsirdən, o cümlədən dini ekstremizmin təsirindən qorumaqdır. Bizim cəmiyyət öz köklərinə - həm milli, həm mənəvi, həm dini köklərinə dərindən bağlıdır. Biz ziyarətgahlarımıza ehtiram bəsləyir və bu məsələyə çox qayğı ilə yanaşırıq. Lakin, eyni zamanda, bizim cəmiyyət dünyəvi, müasir cəmiyyətdir. Zənnimcə, Azərbaycanın timsalında müasir dünyəvi müsəlman ölkəsinin nümunəsi hələ yetərincə öyrənilməyib, o, çox ölkələr üçün yaxşı nümunə ola bilərdi. Buna görə də radikalizmə qarşı mübarizə baxımından bizim üçün əsas məsələ özümüzü mövcud kənar fiziki və informasiya təhlükələrindən qorumaqdır. Lakin bunun üçün müvafiq orqanlar var, onlar ölkəmizin təhlükəsizliyini təmin edirlər və buna görə də Azərbaycan ətrafda gördüklərimizin hamısının fonunda sabitlik, inkişaf və asayiş məkanı kimi qalır. Biz, vətəndaşlarımız bunu çox yüksək dəyərləndiririk. Onlar qaynar nöqtələrdə, Avropa ölkələrində, MDB məkanında, Yaxın Şərqdə nələr baş verdiyini hər gün görürlər. Müharibə, qan, dağıntılar. Bu, bizim cəmiyyətimizi daha sıx birləşdirir. Bu – radikalizmə qarşı ən böyük “peyvənddir”. Lakin bütün bunlara baxmayaraq, biz öz siyasətimizin – məhz müasirliyə, dünyəviliyə, Xeyirin Şər üzərində üstünlüyünə yönəlmiş siyasətimizin həyata keçirilməsi üzrə fəaliyyətimizi bir an belə zəiflətməməliyik. Biz mütəmadi olaraq bu istiqamətdə işləyirik.\n-Siz davam etdirilməsi tələb olunan bir neçə mövzuya toxundunuz. Bir qədər sonra biz həmin mövzulara qayıdacağıq, lakin bir halda ki, burada radikal İslamdan başladıq, onda deyin, Sizin fikrinizcə, hazırda Suriyada nələr baş verir? Orada dinamika necədir? Bu barədə indi o qədər danışırlar... Fransa, Olland az qala Rusiyanı beynəlxalq tribunala cəlb etmək istəyir, hamı guya orada törədilən hərbi cinayətlərdən danışır. Eyni zamanda, Siz dediniz ki, beynəlxalq siyasətdə səmimi və vicdanlı olmaq lazımdır. Bütün bunlar necə uzlaşır?\n-Bilirsiniz, Suriyada nələr baş verdiyi barədə açıq mühakimə yürütmək çətindir. Çünki bu ölkədən bizdə kifayət qədər informasiya mənbəyi yoxdur. Biz informasiyanı əsasən dünya mediasından alırıq və hər bir ölkə bu hadisələri özünəməxsus şəkildə interpretasiya edir. Lakin bir məsələ aydındır – əslində, artıq bir neçə ildir ki, Suriya dağılır. Şəhərlər dağılır, dinc insanlar həlak olur. Onların iztirablarının sonu görünmür. Buna görə də mən bu barədə müxtəlif tribunalardan dəfələrlə demişəm və bir daha demək istəyirəm ki, terrorizmə yalnız bütün dünya birliyinin, terrora qarşı mübarizədə aparıcı ölkələrin səylərini birləşdirməklə qalib gəlmək olar.\n-Siz Azərbaycanın milli ideyası barədə danışarkən onun bir hissəsi kimi ərazi bütövlüyünün bərpasını xatırladınız. İndi biz çox ağrılı olan Dağlıq Qarabağ mövzusuna yaxınlaşdıq. Hamı kompromis arzusundadır. Kompromis mümkündürmü və hansı şərtlərlə mümkündür?\n-Bilirsiniz, kompromis deyəndə nə nəzərdə tutulduğunu və hansı tərəfin onu necə yozduğunu dəqiq anlamaq lazımdır. Nə etmək lazım olduğunu demək üçün nə baş verdiyini bilmək lazımdır: əgər tarixi götürsək, Dağlıq Qarabağ Azərbaycanın ayrılmaz hissəsidir. Bu, həmişə belə olub. Biz erməni əhalinin İrandan, Şərqi Anadoludan bu torpaqlara kütləvi şəkildə köçürülməsinin tarixini bilirik. Bütün tarix, bütün toponimlər, o cümlədən Qarabağ sözünün özü də Azərbaycan mənşəlidir. Sovet illərində orada artıq köçürülmüş erməni əhali olması ilə əlaqədar muxtar vilayət yaradılmışdı, bu, heç respublika da deyildi, onun Ermənistanla inzibati sərhədi yox idi və hər şey normal idi, həyat öz axarı ilə gedirdi, ciddi problemlər yox idi. Sosial-iqtisadi inkişaf səviyyəsinə görə Dağlıq Qarabağ Azərbaycanın bir sıra başqa regionlarını qabaqlayırdı, yəni, oraya diqqət yetirilməməsi barədə danışmaq ədalətsizlik olardı. Xüsusən ona görə ki, bu cür muxtariyyətlərə mərkəzi hakimiyyət orqanları da xüsusi münasibət bəsləyirdi. Lakin Sovet İttifaqının dağılması ərəfəsində orada separatçı meyillər üstünlük təşkil etdi, bütün bunlar qan tökülməsi ilə nəticələndi. Azərbaycanlıları əvvəlcə Dağlıq Qarabağdan qovdular, orada təxminən 30 faiz azərbaycanlı vardı. Sonra Azərbaycanın Dağlıq Qarabağa heç bir aidiyyəti olmayan yeddi rayonunu işğal etdilər, həmin rayonlarda yalnız azərbaycanlı əhali yaşayırdı, orada hər şey dağıdıldı. ATƏT oraya iki dəfə faktaraşdırıcı missiya göndərdi, onların hesabatı lap dəhşətlidir: orada bircə bina da salamat qalmayıb, qəbiristanlıqlar, məscidlər hamısı yerlə-yeksan edilib. Dağlıq Qarabağ hüdudlarındakı ərazilərdən 750 min, Dağlıq Qarabağdan 40 mindən çox, Ermənistandan 200 mindən artıq azərbaycanlı qovulub. 1993-cü ildə yoxsul ölkədə 1 milyon qaçqın vardı. Praktiki olaraq bütün beynəlxalq təşkilatlar düzgün qətnamələr qəbul edib. BMT Təhlükəsizlik Şurasının 4 qətnaməsində erməni işğalçı qüvvələrinin dərhal, qeyd-şərtsiz və tamamilə çıxarılması tələb edilir. Lakin 20 ildən çoxdur ki, bu qətnamələr icra edilmir. Avropa Parlamenti, Avropa Şurası Parlament Assambleyası, İslam Əməkdaşlıq Təşkilatı, Qoşulmama Hərəkatı – hamısının mövqeyi identikdir: beynəlxalq hüquq bizim tərəfimizdədir. Ermənistan da daxil olmaqla, dünyanın heç bir ölkəsi Dağlıq Qarabağı tanımır. Bütün bunlar belədir, lakin məsələ həll edilmir. Bunun nə üçün həll edilməməsinin əsas səbəbi odur ki, Ermənistan həll olunmasını istəmir. Çünki həll etmək nə deməkdir? – Həll etmək Ermənistanın zəbt etdiyi ərazinin işğaldan azad olunması deməkdir. Ermənilər bunu etmək istəmirlər, onlar status-kvonu dəyişməz saxlamaq istəyirlər. Hərçənd nizamlanma ilə məşğul olan Minsk qrupunun həmsədr ölkələri - Rusiya, ABŞ və Fransa – bu ölkələrin prezidentləri şəxsində dəfələrlə deyiblər ki, status-kvo qəbuledilməzdir və dəyişdirilməlidir. Lakin təəssüf ki, məsələ bu cür bəyanatlardan uzağa getmir.\nBiz münaqişənin həllini necə görürük: əlbəttə, Azərbaycanın ərazi bütövlüyü diskussiya mövzusu deyil və ola da bilməz. Biz Dağlıq Qarabağa müstəqillik verilməsinə heç vaxt razı olmayacağıq və erməni tərəfi bunu çox gözəl bilir. Lakin ağlabatan kompromis mümkündür: Dağlıq Qarabağ əhalisinin təhlükəsizliyinin təmin edilməsi, Azərbaycan tərəfindən investisiya layihələrinin həyata keçirilməsi, keçmiş Dağlıq Qarabağ Muxtar Vilayətinin hüdudlarından kənardakı ərazilərin azad edilməsi şərti ilə iki xalq arasında dinc qarşılıqlı fəaliyyət - biz münaqişənin nizamlanmasını belə görürük. Bu, bizim hazırda üzərində işlədiyimiz və vasitəçilərin irəli sürdüyü təkliflərlə həmahəngdir. Lakin münaqişənin nəyə görə nizamlanmamasının əsas səbəbi odur ki, Ermənistan artıq 24 ildir, Minsk qrupu yaradıldığı andan danışıqlar prosesinin azacıq da olsa irəliləməsinə müxtəlif yollarla mane olur. Bizim mövqeyimiz belədir ki, insanlar harada yaşayırdısa, orada da yaşamalıdırlar. Çünki onlar həmin yerlərdə çoxdan yaşayırdılar - erməni əhalisi 200 il, azərbaycanlı əhali isə çox-çox əvvəl. Lakin məsələ hətta bunda da deyil. Məsələn, Şuşada əhalinin 95 faizi azərbaycanlılar idi. Onların hamısı oradan qovulub. Onların evləri ya zəbt edilib, ya da dağıdılıb. İndi onların evlərində başqaları yaşayırlar. Buna son qoymaq lazımdır. Dağlıq Qarabağın erməni əhalisi orada necə yaşayırdısa, qoy yaşasın, biz bunun əleyhinə deyilik. Bəs Ermənistan bu münaqişədən nə qazanıb? Bəli, bir milyon azərbaycanlıya əzab-əziyyət verilib. Lakin məgər onlar özləri buna görə daha da xoşbəxt olublarmı? Məgər orada vəziyyət daha təhlükəsiz, daha firavan olub? Əlbəttə, yox. Azərbaycanla münasibətlər normallaşdırılmadan bu regionda inkişaf ola bilməz, onlar daim müəyyən təzyiq altında yaşayacaqlar, fikirləşəcəklər ki, birdən nə isə ola bilər. Biz regionda sülh istəyirik və bizim mövqeyimiz kifayət qədər konstruktivdir. Lakin biz öz ərazilərimizi istəyirik. Ermənistan sülh istəyir, amma o, özgə ərazilərini qaytarmaq istəmir. Fərq, bax, bundadır.\n-Yəni, kompromis və sülhə doğru yol bundan ibarətdir?\n-Sözsüz, biz bundan artıq kompromis təqdim edə bilmərik. Artıq dediyim kimi, Azərbaycanın ərazi bütövlüyü məsələsində kompromis ola bilməz, lakin yerli özünüidarə, Dağlıq Qarabağın özünüidarəsi məsələlərinə dair kompromis ola bilər. Əgər razılığa gəlsək, bu, gələcəkdə muxtar respublika ola bilər. Ermənistan rəhbərliyi bunu çox yaxşı bilir, sadəcə onlar ictimai rəylə manipulyasiya edir, düşmən obrazı yaradır, danışıqlar prosesinin mahiyyətini təhrif edir, məsələni elə təqdim edirlər ki, guya Azərbaycan erməni əhalini az qala məhv etmək və ya qovmaq istəyir. Bu, belə deyil.\n-Bu, bizdən asılı deyil. Hər şey mənim dediklərimə gəlib çıxır. Danışıqlar formatı var, danışıqlar aparılır, Ermənistan hər vasitə ilə buna mane olur. Müəyyən mərhələdə elə şərtlər irəli sürür ki, onların bizim üçün qeyri-məqbul olduğunu dəqiq bilir. Buna görə də danışıqlar yenidən non-stop olur. Nə üçün? Çünki həll etmək istəmirlər, ya bacarmırlar, hansısa daxili siyasi səbəblərə görə cəsarətləri çatmır, ya da istəmirlər. Bəlkə də hər iki səbəbdən. Vasitəçilər, dünyanın aparıcı ölkələri, BMT Təhlükəsizlik Şurasının daimi üzvləri bizə deyirlər: məsələni sülh yolu ilə həll etmək lazımdır.\n-ATƏT-in beynəlxalq qrupunun iştirakçı ölkəsinin dövlət katibi Con Kerri bu yaxınlarda dedi ki, bu münaqişənin həllinin vaxtı hələ yetişməyib. Bu, nə deməkdir?\n-Bu, ümumiyyətlə, diplomatik kazusdur və bizim Xarici İşlər Nazirliyi, o cümlədən də mən bu yersiz bəyanata artıq münasibət bildirmişik. Elə oktyabrın 7-də Nazirlər Kabinetinin iclasında bu bəyanatla bağlı yetərincə dəqiq fikir bildirdim. Mən dedim ki, münaqişənin nizamlanmamasına görə təqsiri Azərbaycanın üzərinə atmaq ən azından vicdansızlıqdır. Axı bu bəyanat ABŞ-ın mövqeyinə tamamilə ziddir. Prezident Obama Fransa və Rusiya prezidentləri ilə birlikdə bəyan edib ki, status-kvo qəbuledilməzdir. ABŞ-ın dövlət katibi isə bəyan edir ki, o, nizamlanmanı görmür. Üstəlik, o deyir ki, bu münaqişəni həll etmək Fələstin-İsrail münaqişəsindən də çətindir. Bu, nə eyhamdır və kimə ünvanlanıb? O, Ermənistana işarə edir ki, Fələstin-İsrail münaqişəsi neçə il uzanırsa, siz də bu münaqişəni o qədər uzatmalısınız? Bu, tamamilə qəbuledilməz bəyanatdır. Bu bəyanat bir daha göstərir ki, münaqişə nə üçün həllini tapmayıb. Bax, buna görə. Ona görə ki, beynəlxalq təşkilatların qərarları, qətnamələri var, amma onlar yerinə yetirilmir. Təcavüzkar ölkəyə təzyiq göstərilmir, əksinə, çox vaxt təcavüzkarın dəstəklənməsi siyasəti yürüdülür. Bunu da XX əsrin tarixi yaxşı bilir, əlbəttə, həmin miqyasda olmasa da, mahiyyəti təqribən eynidir. Bax, problemimiz bundadır.\n-Siz dediniz ki, Azərbaycan Ordusu böyük potensiala malikdir. Həqiqətən də Azərbaycanın aldığı silahlara, Azərbaycan Ordusunun təchizatına, onun keçdiyi təlimə görə Azərbaycanın hərbi potensialı güclü təsir bağışlayır. Bu yaxınlarda belə məlumat yayıldı ki, Azərbaycan Rusiyadan başqa daha kimdənsə silah almaq niyyətindədir. Rusiya ilə hərbi-texniki əməkdaşlıq üçün bu, nə deməkdir, belə innovasiyalar nə ilə bağlıdır?\n-Hə, yəqin ki, siz Pakistanın Baş nazirinin Azərbaycana sonuncu səfərini nəzərdə tutursunuz. Amma məsələ ondadır ki, biz başqa ölkələrdən də silah alırıq və bu, məlumdur. Silah biznesi belədir ki, burada heç nəyi gizlətmək mümkün deyil.\n-Bəli, əlbəttə. Biz Rusiya ilə yanaşı, Türkiyədən, İrandan, Belarusdan, İsraildən və bəzi digər ölkələrdən də silah alırıq. Həm də kifayət qədər ciddi. Həmçinin, Pakistandan silah almaq niyyətimiz var. Nəzərə almaq lazımdır ki, Pakistanın hərbi sənayesi kifayət qədər inkişaf edib, həm də o, bizə çox dost və yaxın dövlətdir. Lakin bu məsələdə bizim əsas tərəfdaşımız Rusiyadır. Əgər səhv etmirəmsə, Rusiya ilə təxminən 5 milyard dollara qədər məbləğdə müqavilələr bağlanıb və bu müqavilələrin xeyli hissəsi artıq həyata keçirilib. Yəni, bu gün Azərbaycan Ordusunun silahları əsasən Rusiyadandır. Biz bu əməkdaşlıqdan razıyıq və Rusiya silahının ən ciddi, ən iri alıcılarından biriyik. Əgər digər ölkələrə baxsaq əməkdaşlıq səviyyəsi də yaxşıdır. Bizim digər yerlərdən silah almağımıza gəldikdə isə bu, yəqin ki, təbiidir.\n-Cənab Prezident, Siz ikili standartlardan danışdınız. Biz indicə Con Kerrinin sözlərini xatırladıq. Bu yaxınlarda isə Siz Avropa Parlamentinin deputatları qarşısında çıxış edərkən bu mövzuya kifayət qədər geniş toxundunuz və hazırda Qərbdə mövcud olan ikili standartları Siz də xatırlatdınız. Bu, Sizin üçün nə deməkdir?\n-Bilirsiniz, bizim cəmiyyətimiz bunu ədalətsizliyin, qeyri-obyektivliyin və qərəzliliyin ifrat forması kimi qəbul edir. Amma əgər məsələnin mahiyyətinə baxsaq, Azərbaycanda bütün demokratik normalar istisnasız təmin olunur. Sərbəst toplaşma azadlığı - referendum ərəfəsində müxalifət şəhərin mərkəzində mitinqlər keçirirdi. O başqa məsələdir ki, oraya maksimum 800 adam gəlmişdi, onlar da özlərinin yaxın dostları və qohumları idi. Lakin heç bir məhdudiyyət yox idi. Bizdə mətbuat azadlığı var: yüzlərlə qəzet, jurnal, televiziya, çoxlu kanallar, senzurasız internet, azad internet. Artıq əhalimizin 75 faizdən çoxu internet istifadəçiləridir. Yəni, belə şəraitdə mətbuata təzyiqdən necə söhbət gedə bilər? Bu, mümkün deyil. Bizim belə bir məqsədimiz də yoxdur. Bizdə bütün azadlıqlar təmin olunur. Lakin buna baxmayaraq, Azərbaycan daim əsassız hücumlar obyektinə çevrilir. Guya bizdə demokratiya yoxdur, azadlıqlar sıxışdırılır, insan hüquqları pozulur... Bütün bunlar real faktlara əsaslanmayan, siyasi baxımdan məqsədyönlü hərəkətlərdir, Azərbaycana qarayaxma, təzyiq və şantaj xarakteri daşıyır.\n-Siz bunu nə ilə izah edirsiniz? Bu, onların nəyinə lazımdır?\n-Bunun bir neçə səbəbi var. Bunlardan ən başlıcası odur ki, Azərbaycan öz yolu ilə gedir. Biz müstəqil siyasət yürüdürük və bu siyasət heç kəsə, o cümlədən bizə bu çirkin hücumları edənlərə qarşı yönəlməyib. Bizim Avropa İttifaqına üzv ölkələrlə, ABŞ-la olduqca geniş siyasi, iqtisadi, enerji əlaqələrimiz var. Siyasi əlaqələr səviyyəsində bizim tərəfdaşlıq münasibətlərimiz mövcuddur. Lakin, görünür, həmin ölkələrin müəyyən dairələrinə bu, azlıq edir, onlar daha çox istəyirlər. Bəlkə bizim etibarlı olmağımıza əmin deyillər.\n-Hər yerdə nə istəyirlərsə, burada da onu. Yəqin, təlimatların yerinə yetirilməsini. Biz isə bu rola yaramırıq. Biz bu rolu özümüz üçün heç təsəvvür də edə bilmirik. Biz ləyaqətli, özünü təmin edən dövlətik. Heç kəsdən heç nə istəmirik. Bizim xarici borcumuz çox azdır, heç bir ölkə qarşısında heç bir öhdəliyimiz yoxdur. Biz əməkdaşlıq etmək istəyirik, amma işlərimizə müdaxilə olunmasını, qeyri-hökumət təşkilatları adı altında siyasi partiyaların gizli maliyyələşdirilməsini, sabitliyin pozulması, daxili işlərimizə açıq müdaxilə olunması cəhdlərini qətiyyən istəmirik. Təbii ki, biz bu cür fəaliyyətin qarşısını almaq üçün tədbirlər görürük. Azərbaycan müstəqil suveren dövlətdir və hamıdan buna hörmətlə yanaşmağı xahiş edirik. Amma görünür, onlar daha artığını istəyirlər. Səbəblərdən biri də Qərbdə, həm də təkcə Qərbdə yox, əksər ölkələrdə mövcud olan erməni lobbi qurumları ilə əlaqədar təşkilatların daimi antiazərbaycan fəaliyyətidir. Mən istisna etmirəm ki, səbəblərdən biri bəlkə də odur ki, Azərbaycan bizi vaxtaşırı olaraq cəlb etmək istədikləri heç bir kampaniyaya qoşulmur. Mən hətta deyərdim ki, bunlar kampaniya yox, avantüradır. Biz özümüzə sərfəli olmayan yerə getmirik. Bir də yəqin səbəblərdən biri budur ki, bir sıra hallarda digər ölkələrə təlimatlar vermək, onları idarə etmək, istiqamətləndirmək alındığı halda, bizdə bu, alınmır.\n-Burada isə niyyətləri baş tutmur...\n-Yəqin elədir. Mən həmişə demişəm ki, qulaq asın, biz rəqib deyilik və yenə də əksinə, biz yalnız əməkdaşlığa can atırıq. Bizim heç bir ölkəyə qarşı mənfi niyyətimiz yoxdur. Niyə də olmalıdır? Bizim enerji sektorunda dünyanın hər yerindən - Amerikadan, İngiltərədən, Fransadan, İtaliyadan, Yaponiyadan şirkətlər işləyirlər. Onlar bizim tərəfdaşlarımızdır, yaxşı işgüzar münasibətlərimiz var. Biz deyirik, xahiş edirik: bizim işlərimizə qarışmayın, lazım deyil, xeyiri olmayacaq. Budur, 800 nəfərlik mitinq, bizim bütün müxalifətimiz budur. Həm də onlar bütün ölkədən toplamışdılar, bir neçə gün zəngləşmişdilər, maliyyələşdirmişdilər. Daha nə istəyirlər? Bəli, bizim ölkəmizdə hökumət əleyhinə əhval-ruhiyyə yoxdur.\n-Ölkə Konstitusiyasına dəyişikliklər edilməsi ilə bağlı bu yaxınlarda keçirilmiş referendum tənqid hədəfinə çevrildi. Bununla əlaqədar çoxları soruşur ki, prezident seçkilərinin müddəti dəyişdiriləcəkmi, Siz seçkilərə gedəcəksinizmi?\n-Xeyr, bizim prezident seçkilərinin müddətini dəyişmək niyyətimiz yoxdur. Mən həm Azərbaycanda, həm də onun hüdudlarından kənarda hansı söhbətlərin getdiyini bilirəm. Belə planımız yoxdur. Mən buna ehtiyac görmürəm. Mənim iştirak edib-etməməyimə gəlincə, növbəti prezident seçkiləri iki ildən sonra keçirilməlidir. Hər hansı nəticə çıxarmaq, yaxud qərar qəbul etmək üçün hələ kifayət qədər vaxt var. Əgər mən bugünkü kimi əhalinin dəstəyini hiss etsəm, onda əlbəttə ki, bu etimadı doğrultmağa çalışacağam. Yeri gəlmişkən, referendum bir neçə nöqteyi-nəzərdən nümunəvi oldu. Əvvəla, 2016-cı il iqtisadi nöqteyi-nəzərdən Azərbaycan üçün ən ağır ildir. Baxmayaraq ki, biz 2016-cı ili yaxşı göstəricilərlə başa vurmaqdayıq. Amma əvvəlki illərlə müqayisədə bu, ən ağır ildir. Məhz bu il biz Azərbaycan əhalisinin mütləq əksəriyyətinin dəstəklədiyi referendumu keçirdik. Axı bizi tənqid etməyə çalışanlar heç bir pozuntu, heç bir saxtakarlıq tapa bilmədilər, hətta həmişə bizi tənqid edən AŞPA kimi təşkilat da müşahidə edərək maksimum müsbət rəy bildirdi, referendumun bütün standartlara uyğun, düzgün, şəffaf keçdiyini bəyan etdilər. Cəmi 20-dən bir qədər çox şikayət var idi. Bizdə 5 min seçki məntəqəsi var və cəmi 20 şikayət daxil olub. Bax, bu, bizim açıq demokratik proses aparmağımızın daha bir göstəricisidir və əlbəttə, ən başlıcası odur ki, mühüm məsələlərin çox olduğu - 29 məsələnin səsə qoyulduğu bu referendum həm də hakimiyyətə etimad votumu idi. Mən buna görə Azərbaycan vətəndaşlarına çox təşəkkür edirəm. Bu, daha artıq ruhlandırır və daha çox onu göstərir ki, biz doğru yoldayıq, bundan sonra da həmin yolla gedəcəyik.\n-Çox yaxşı təəssüratlarım var. Mən Azərbaycanda işləyən əməkdaşlarınıza bizim ölkədəki hadisələri işıqlandırdıqlarına görə təşəkkürümü bildirmək istərdim. Sizin agentliyin Azərbaycanda fəaliyyətə başlaması fikrimcə, ölkələrimiz arasında mövcud olan etimadın yüksək səviyyəsinin nəticəsidir. Çünki həmin etimad olmasaydı, bu, mümkün olmazdı. Bu, həmçinin bizim üçün öz həqiqətlərimizi sizin agentlik vasitəsilə bütün dünyaya çatdırmaq imkanıdır. Çünki obyektiv olaraq, bizim informasiya imkanlarımız Rusiyanın imkanları qədər deyil. Amma sizin vasitənizlə biz ölkəmiz haqqında daha geniş söhbət aça, öz baxışlarımızı bölüşə bilərik. Buna görə də sizin agentliyinizin fəaliyyəti çox vacibdir. Şadam ki, siz burada işləyirsiniz. Əminəm ki, sizin agentliyiniz gələcəkdə də bizim ölkəmizin gerçəkliklərini indiki kimi obyektiv işıqlandıracaq.\n-Nəhayət, sonuncu sual. İndi bütün dünyada Rusiya Prezidentini iblis kimi qələmə verirlər: nə bilim, cizgi filmlərindən tutmuş cürbəcür uydurmalara qədər, bütöv texnologiya işlənib və buna yönəlib. Siz Vladimir Vladimiroviç Putinlə sadəcə tanış olmayıb, həm də bildiyimə görə onunla müntəzəm əlaqə saxlayan və öz siyasətini Rusiya siyasəti ilə razılaşdıran şəxslərdən birisiniz. Öz növbəsində Rusiya da öz siyasətini Azərbaycanla razılaşdırır. Elə bizim ölkələrimiz arasında və şəxsən Sizin aranızda dünyada çox ehtiyac duyulan dialoq var. Bir çox digər ölkələr arasında sadəcə elə bu çatışmır. Həm də Siz onunla çox mürəkkəb və münaqişəli mövzular barədə söhbət edirsiniz. Sizin Prezident Putinlə şəxsi münasibətləriniz necədir və Siz onun necə insan olması barədə nə deyə bilərsiniz?\n-Vladimir Vladimiroviçlə şəxsi münasibətlərim çox yaxşıdır, deyərdim ki, etimada əsaslanan yoldaşlıq münasibətləridir. Biz kifayət qədər çoxdan tanışıq. Mən onun Rusiya Prezidenti kimi Azərbaycana ilk dəfə gəlişini xatırlayıram. Bu, 2001-ci ildə olmuşdu. Yeri gəlmişkən, bu, Rusiya Prezidentinin Azərbaycana ilk rəsmi səfəri idi. SSRİ dağıldıqdan sonra Vladimir Vladimiroviçə qədər 10 il ərzində Rusiya Prezidenti bir dəfə də olsun Azərbaycana gəlməmişdi. Bu səfər müstəsna əhəmiyyətə malik idi. O, müharibədə həlak olanların məzarlarını, Şəhidlər xiyabanını ziyarət etdi. Bu da Azərbaycan ictimaiyyəti tərəfindən çox müsbət qarşılandı. Mən onun atam Heydər Əliyevlə keçirdiyi görüşlərdə də qismən iştirak edirdim. Onlar arasında bildiyiniz kimi, yaxın münasibətlər var idi. Onlar əvvəlki işdə həmkar idilər, bir-birinə çox hörmətlə yanaşırdılar, lakin sonra mən Prezident olanda bizim əlaqələrimiz müntəzəm xarakter daşımağa başladı. Dediyim kimi, münasibətlərimiz qarşılıqlı etimada əsaslanır.\n-Cənab Prezident, bu çox müfəssəl və açıq müsahibəyə görə Sizə təşəkkür edirəm.\nAZERTAG.AZ :Prezident İlham Əliyev: Dağlıq Qarabağa dair ağlabatan kompromis mümkündür\nPrezident İlham Əliyev və Roma Papası Fransisk Heydər Əliyev Mərkəzində ictimaiyyət nümayəndələrinin qarşısında çıxış ediblər [YENİLƏNİB - 2] VİDEO\nPrezident İlham Əliyev MDB-nin üzvü olan dövlətlərin təhlükəsizlik və xüsusi xidmət orqanları rəhbərləri Şurasının Bakıda keçirilən iclasının iştirakçılarını qəbul edib VİDEO\nAzərbaycan Prezidenti İlham Əliyev Bişkekdə MDB Dövlət Başçıları Şurasının iclasında iştirak edib [YENİLƏNİB] VİDEO


“Kobud kişilər məni cəlb edir...” FOTOLAR\nƏn sirli, ən zərif fransız aktrisası və inanılmaz yaşıl gözələrə malik Karol Buke 1957-ci ilin 18 avqustunda dünyaya gəlib.\nO, aktrisa olmağa çalışmırdı, kastinqlərə qatılmırdı. Tale sanki özü onu bu yolla getməyə məcbur edirdi... 1990-cı ildə Karol “Sənin üçün çox gözəldir” filmindəki roluna görə “Sezar” mükafatına layiq görülür və Fransanın ən yaxşı aktrisası seçilir. 15 il ərzində o, əfsanəvi Chanel evinin siması olur.\nGözəl aktrisanın həyatında bir evlilik olur. Prodüser Jan-Pyer Rassamla. (1985-ci ildə aktrisa dul qalır.) Onun Dmitriy və Lui adlı iki oğlu var. Karol Fransanın ən sevimli aktyoru Jerar Depardye ilə də eşq yaşayır. Onların eşq macərası əsasında gözəl bir film çəkilə bilərdi, bəlkə də, hələ çəkiləcək. Biz bu romanı səkkiz əsas hissəyə bölürük.\nGənc Karol və gənc Jerar 1979-cu ildə rejissor Bertran Blienin “Soyuq qəlyanaltı” filminin çəklişləri zamanı tanış olurlar. Karol həddindən artıq cazibədar idi.\nƏlbəttə ki, ehtiraslı Depardye belə gözəlliyin qarşısında dayana bilməzdi. Lakin Karol çox ciddi idi və Jerarın görüşmək təkliflərinə müsbət cavab vermirdi.\nHəm də Jerardan böyük şey gözləməyə dəyməzdi, o, evli idi və ailəsinə sadiq insan idi. Onlara yalnız çəkilişlərin son günü dostluğun şərəfinə qədəhlərini qaldırmaq qalır.\n1984-cü ildə Blie “Sağ sahil, sol sahil” filmini çəkir. Aktyorlar yenidən çəkiliş meydanında görüşürlər. Həmin vaxt Karol artıq iki uşaqla qalmış dul qadın idi. Onun həyat yoldaşı vəfat etmişdi. Jerar aktrisanın tənha olduğunu, bundan əzab çəkdiyini görür. Odur ki, Karolu qayğı ilə əhatələyir. Nəhayət, buz ürəkli aktrisa bu diqqətin, qayğının, zərifliyin qarşısında təslim olur. Xoşbəxt, sevgili günlər bir-birini əvəzləyir, lakin bu... işdə məhəbbət olaraq qalır. Çəkilişlərdən sonra hərə öz həyatını davam etdirir. Karol onun həyatını dağıtmaq istəmirdi. Lakin Jerar hələ də ona qarşı biganə deyildi...\nOnun üçün çox gözəldir\nSevgililərin növbəti görüşü 1989-cu ildə, yenə də Blienin “Sənin üçün çox gözəldir” filmində baş tutur. Bu zaman Karol Chanel-in siması idi. Deperdye inanmırdı ki, onunla bir vaxtlar sevgili olan yumşaq Karol indi əlçatmaz kraliçaya çevrilib. Jerar, açığı, Karol üçün çox darıxmışdı və onunla görüşmək üçün məqam axtarırdı. Lakin Karolla görüşmədiyi müddətdə Jerar sineqallı modellə ehtiraslı eşq yaşamışdı və bu nəticədə, ondan bir qızı da dünyaya gəlmişdi.\nKarol isə Depardyenin qanuni həyat yoldaşı kimi, buna görə əzab çəkirdi. Amma onlar heç nəyə baxmadan, yenidən gizli eşq yaşamağa başlayırlar. Birgə planlar qururlar, lakin bir yerdə yaşamağa əvvəlki kimi ürək etmirlər...\n1994-cü ildə Depardyeni Hollivuda dəvət edirlər. “Sirano de Berjerak”dan sonra o Yeni dünyada da məşhurluq qazanır. Bu film “Oskar”, “Sezar”, “Qızıl palma budağını” və “Qızıl qlobus” mükafatlarını alır.\nHollivudda aktyor çox işləyirdi və buradan tez-tez Karola zəng edirdi.\nLakin həmişə soyuqqanlı olmağa öyrəşən Karol dözmür və Hollivuda gəlir. Buna görə o, hətta hansısa bir filmdə kiçik rol almağa da razı olur. Onun kimi aktrisa üçün bu yolverilməz idi, lakin Karol üçün indi vacib olan hissləri idi...\nMəhəbbət və razılıq... nikahsız\nOnlar şəxsi həyatları haqda heç bir sulları cavablandırmırdılar. Jerar və Karol sadəcə bir yerdə idilər və bir-birilərini sevirdilər.\nDepardye Karolda şərabçılığa maraq oyadır və onunla filmdə çəkilməklə yanaşı, birgə yeni şərablar istehsal etməyə başlayırlar. Ancaq toy hər dəfə bir səbəbdən təxirə salınırdı...\nOnlar bir neçə il bir yerdə yaşayırlar. Lakin günlərin bir günü Jerar gözlənilmədən birgə istirahəti pozub təkbaşına Parisə uçur. Karol isə malikanədə tək qalır. Depardye gedəndən sonra Karol da Parisə yollanır. Elə həmin gün Karol Jerarın çox sevdiyi şabalıdı saçlarını kəsdirir.\nSadəcə dost qalmaq\n2005-ci ildə Jerar Deperdye və Karol Buke rəsmi olaraq ayrıldıqlarını elan edirlər:\n“Mən onu çox sevirdim, ancaq biz ayrıldıq” – aktrisa söyləyir. Ayrılığın səbəbləri barədə isə heç nə demirlər. Lakin Jerar bir cümlə işlədir: “Karolun yalnız bir çatışmazlığı var – qısqanclıq”.\nNəticədə, onlar dost olaraq qalırlar.\nÇox ağır dad, ancaq zərif qoxu\nAyrılıqlarından bir il sonra Jerar Depardye “Karol Buke La Krua de Peyroli” adlı şərabını buraxır.\n“Mən təəssüflənmirəm, nişan şən idi, baxmayaraq ki, münasibətlər çox gərgin idi. Depardye yöndəmsiz ayıdır. Görünür, təbiətdən qaçmaq olmaz – kobud kişilər məni cəlb edir. – Karol müsahibələrinin birində keçmiş sevgilisi barədə deyir.


Səhiyyənin İnsanov və Şirəliyev dövrü - NƏLƏR OLDU? | KONKRET\nSəhiyyənin İnsanov və Şirəliyev dövrü - NƏLƏR OLDU?\n29 Aprel, 2021 - 12:14 140\nDünyada insan inkişafının əsas göstəricilərindən biri olan keyfiyyətli səhiyyə xidməti Azərbaycan əhalisi üçün əlçatmaz olaraq qalmaqdadır. Uzun illər boyu icbari tibbi sığortanın tətbiqini gözləyən ölkə insanı Əli İnsanov, Oqtay Şirəliyevin rəhbərliyi altında olan səhiyyə sistemindən hədsiz narazılığını heç vaxt gizlətməyib: yolu bir dəfə də olsa dövlət xəstəxanasına düşən kiminsə buradakı xidmət səviyyəsindən razı qalması mümkün olmayıb.\n30 ilə yaxın müstəqillik dövrünü bu iki şəxsin rəhbərlik etdiyi səhiyyə sistemində yaşayan Azərbaycan vətəndaşları indi tamamilə fərqli olması gözlənilən icbari tibbi sığortanın tətbiqi prosesini yaşayır. Bu mərhələdə indiyədək sistemdə baş verənləri dəyərləndirib, zəruri dərsləri çıxarmadan irəli getmək yəqin ki, mümkün olmayacaq. Azərbaycan səhiyyəsi İnsanov və Şirəliyev dövründə nə qədər fərqləndi? Bu sistemdə normal xidmət səviyyəsinə nail olmaq üçün neynəmək lazımdır? Hansı islahatlar həyata keçirilməlidir ki, Azərbaycan səhiyyəsi irəliyə gedə bilsin?\nKONKRET.az xəbər verir ki, Tanınmış həkim Vaqif Qarayevin dediyinə görə, son 30 ilə yaxın dövrdə səhiyyə sisteminin başında cəmi iki nəfər olub:\n“Ona görə də sistemin problemlərini qiymətləndirərkən bu iki şəxsin rəhbərlik etdiyi dövrləri fərqləndirmək lazım gəlir. Səhiyyə bütün dünyada çox spesifik sistem hesab olunur. Hər bir insanın sağlamlıq zəmanəti olmalıdır. Yəni vətəndaş əmin olmalıdır ki, hər hansı bir ehtiyacı yarandıqda klinikaların qapısını açıb keyfiyyətli tibbi xidmət ala biləcək. Son 30 ildə Azərbaycanda vətəndaşın belə əminliyi olmayıb. Siz təsəvvür edə bilirsinizmi ki, kimsə dövlət xəstəxanasına gedib nəzərdə tutulduğu kimi pulsuz və keyfiyyətli xidmət alsın – tutalım ki, əməliyyat olunsun? Biz hamımız yaxşı bilirik ki, bu, mümkün deyil. Əli İnsanov çox peşəkar pulmanoloqdur, bu sahədə Avropa alimləri arasında ən yüksək yerlərdən birini tutur.\nVaqif Qarayev: “Normal səhiyyə xidməti yalnız icbari tibbi sığortanın tətbiqi sayəsində mümkündür”\nLakin onun səhiyyəyə rəhbərlik etdiyi dövr tibb elminin ən fəci dövrü sayıla bilər. Çünki adamı yalnız pul qazanmaq düşündürürdü – dövlət səhiyyə müəssisələrində bir xadimə belə pulsuz işə qəbul olunmurdu, o da ola həkim. Həbs olunanda onun olduğu deyilən var-dövləti, qızılları nümayiş etdirilmişdi, çoxları deyirdi, onunku deyil. Konkret videoya çəkilənlərin onun olub-olmadığını deyə bilmərəm, amma əminəm ki, İnsanovun topladığı o göstərilənlərdən qat-qat çox idi. Onun dövründə çox murdar bir ənənənin əsası qoyulmuşdu: xəstəxanada işləyən bütün şəxslərdən, hətta xadimələrdən də fond pulu deyilən vəsait toplanırdı. Guya səhiyyə müəssisələrinin təmiri, cari təminatı üçün. Pul yığılsa da, heç bir xəstəxana təmir olunmurdu, bint, şprisə qədər xəstələrin özlərinə aldırırdılar. Təəssüflər olsun ki, bu fondpulu indiyədək qalmaqdadır”…\nHəkim bildirir ki, O.Şirəliyevin dövründə tibb müəssisələrinin təmiri, maddi-texniki təminatının gücləndirilməsi sahəsində böyük sıçrayış olub: “Demək olar ki, bütün tibb müəssisələri yenidən quruldu, avadanlıq, texniki təminat gücləndirildi, çoxlu yeniləri tikildi. Lakin bu, Şirəliyevin xidməti deyildi:\nAzərbaycan böyük neft gəlirləri əldə etməyə başlamışdı, onun hesabına səhiyyə sistemində bu işlər görülürdü. Və yüz milyonlarla manat dövlət vəsaiti hesabına təmir olunan, yeni tikilən tibb müəssisələrində xidmətin keyfiyyətində hansısa dəyişiklik, irəliləyiş baş vermədi. Ölkə üzrə tibbi xidmətin inkişafı əsasən özəl klinikaların hesabına getdi. Həkim-pasiyent münasibətlərində yaranan əsas problem ödənişlə bağlıdır. Normalda həkim birbaşa xəstədən pul almamalıdır: bunu hər xəstəyə göstərilən xidmət əsasında sığorta şirkətləri etməlidilər. Azərbaycanda da şükürlər olsun ki, 30 ilə yaxın müddətdən sonra dünyanın çox uğurla təcrübədən keçirdiyi bu sistemə – icbari tibbi sığortaya keçilir. Həkim heç vaxt xəstə axtarmamalıdır, heç xəstə də hansısa həkimi axtarmamalıdılar. Xəstə klinikanı axtarmalıdır, bilməlidir ki, hansı xəstəlikləri hansı klinikalarda daha yaxşı müalicə olunur. Yəni klinikalar xəstəliklər, yaxud orqanizmin hissələrindəki xəstəliklər üzrə ixtisaslaşmalıdır. Bir xəstəxananın bütün xəstəliklər üzrə keyfiyyətli xidmət təqdim etməsi mümkün deyil”.\nV.Qarayev deyir ki, Azərbaycanda praktik təbabətin bütün sahələrində bacarıqlı, peşəkar gənc həkimlər var:\n“Bu, birmənalıdır ki, son illərdə xaricdə təhsil alıb gələn çox peşəkar gənc həkimlərimiz yetişib. Sadəcə, onların demək olar ki, hamısı özəl klinikalarda çalışmağı üstün tuturlar, çünki dövlət xəstəxanalarındakı həkim-pasiyent münasibətlərini qəbul edə bilmirlər. Peşəkarlar özəl klinikalarda olduqları üçün Azərbaycanda keyfiyyətli tibbi xidmətə çıxış əhalinin əksər təbəqələri üçün əlçatmazdır. Bunu əlçatan etmək üçün icbari tibbi sığortanın tətbiqi son dərəcə vacibdir. Bizdə bu proses başlanıb, lakin etiraf etmək lazımdır ki, koronavirus pandemiyası bu məsələdə ciddi problemlər yaradır. Pandemiyaya qədər çox ciddi hazırlıq işləri aparılırdı. Lakin pandemiya səhiyyə sistemində çox böyük yüklənməyə səbəb oldu ki, bu da hazırlıq işlərinin faktiki olaraq dayanmasına gətirib çıxardı. Buna baxmayaraq, proses başlanıb, bundan sonra əsas diqqət problemləri vaxtında aşkarlayıb, onların aradan qaldırılması üçün təcili addımların atılmasına yönəldilməlidir. Yalnız beləliklə yaxın 3-5 il ərzində normal tibbi sığorta sistemini yaratmaq mümkündür. Vətəndaşların həkimlərə etibarı bu sistem vasitəsilə formalaşacaq. İndi heç kim həkimə etibar etmir, çünki üz tutduqları həkimlər onlardan pul istəyirlər. Həkimin xəstədən pul istəməsi iyrəncdir. Düşünürəm ki, tibbi sığortanın uğurlu tətbiqi səhiyyə sisteminə rəhbərlik sahəsindəki pərakəndəliyin aradan qaldırılmasından da asılıdır. İndi üç qurum var bu sahədə: İcabri Tibbi Sığorta üzrə Dövlət Agentliyi, TƏBİB və Səhiyyə Nazirliyi. Bunlardan azı biri ləğv olunmalıdır”.\nAzər Mehtiyev: “Hələ də hökumətdə səhiyyə islahatlarının gedişi barədə dəqiq proqram sənədi mövcud deyil”\nİqtisadçı-alim, İqtisadi Təşəbbüslərə Yardım İctimai Birliyinin rəhbəri Azər Mehtiyevin dediyinə görə, səhiyyə sistemini nazirlərin rəhbərlik etdiyi dövrlər üzrə qiymətləndirmək düzgün olmazdı: “Onların hər ikisi o vəzifəyə təyin olunan adamlardır və səhiyyədə baş verən proseslərin çox mühüm hissəsi heç də onlardan asılı olmayıb. Onların hansısa formada şəxsi təşəbbüsü, yaxud nazirliyin təklifi əsasında səhiyyə sistemində hər hansı dəyişikliyin şahidi olmamışıq: nə Əli İnsanovun, nə də Oqtay Şirəliyevin dövründə. Səhiyyə sistemində islahatların təşəbbüskarı 2000-ci illərdən başlayaraq Dünya Bankı olub. Hansı ki, onun təklif etdiyi islahatların böyük əksəriyyəti həyata keçirilməyib. Nazirliyə rəhbərlik etdiyi dövrlərlə bağlı qiymətləndirmə apararkən əsas diqqətçəkici məqam Oqtay Şirəliyevin dövründə dövlət büdcəsindən səhiyyəyə daha yüksək məbləğdə vəsait ayrılmasıdır”.\nİqtisadçı-alim deyir ki, Azərbaycanın səhiyyə sistemində əsas islahat olan icbari tibbi sığortaya keçidlə bağlı addımlar 2007-ci ildən atılmağa başlayıb: “Hətta 2012-ci ildən icbari tibbi sığortanın tətbiqinə başlanmasına dair vədlər də verilib. Lakin maraqlar toqquşması üzündən bu proses indiyədək ləngiyib. İcbari tibbi sığortanın tətbiqi istiqamətində real addımlar 2016-cı ildən atılmağa başlayıb. Həmin ildən etibarən pilot qaydada icbari tibbi sığortanın tətbiqinə başlandı. Bütün ölkə ərazisində 2021-ci ildən tətbiq olunur”.\nA.Mehtiyev hesab edir ki, Azərbaycanda normal səhiyyə xidmətinin formalaşması üçün icbari tibbi sığortanın normal tətbiqi təmin olunmalıdır: “Tibbi xidmətlərin göstərilməsi, tibbi xidmətlərin satın alınması, tibb siyasətinin həyata keçirilməsi kimi fəaliyyətlərin bir-birindən ayrılması nəzərdə tutulurdu. Hazırda bununla bağlı addımlar atılıb – İcbari Tibbi Sığorta Agentliyi, TƏBİB yaradılıb, səhiyyə siyasətini müəyyən etmək üçün Səhiyyə Nazirliyi var. Hazırda Azərbaycanda icbari tibbi sığortaya keçid prosesi baş verir. Açıq hiss olunur ki, bu prosesin gedişatına, islahatların tam çərçivəsinə dair hökumətin özündə belə aydın təsəvvürlər yoxdur. Qurumlar arasında nüfuz və maraqlar mübarizəsi davam edir. Hətta səhiyyə müəssisələrinin tabeliyində də parçalanma var: bir çoxu TƏBİB-ə, qalanları Səhiyyə Nazirliyinə tabedir. Eyni zamanda proseslə bağlı məlumatlar ictimaiyyətə açıqlanmır, buna görə də hansı problemlərin yarandığını, hökumətin onları aradan qaldırmaq üçün nələr edəcəyini söyləmək mümkün deyil. Hələlik görünən budur ki, ölkədə tibbi xidmətin təqdim olunması prosesinə nəzarət sistemi qurulmalıdır. Həkimlərin pasiyent inhisarçılığına son qoyulmalıdır”.\nİqtisadçı-alimin fikrincə, hazırda əsas diqqət səhiyyə xərclərinin qarşılanmasında dövlətin yükünün bir hissəsinin vətəndaşın üzərinə qoyulması məsələsinə yönəlib:\n“İslahatların necə gedəcəyi, hansı nəticələrin əldə olunmasının hədəfləndiyinə dair hər hansı proqram sənədi açıqlanmayıb. Hökumətin hansı müddətə hansı nəticələri əldə etməyi planlaşdırdığı belə məlum deyil. Buna görə də icbari tibbi sığortanın tətbiqinin səhiyyə sistemində vətəndaşları narazı salan problemləri aradan qaldırıb-qaldırmayacağını söyləmək mümkün deyil”./musavat.com/\nTƏCİLİ: Nikol Paşinyan fövqəladə iclas çağırdı - Azərbaycan Ordusu Zəngəzurdadır\n13 May, 2021 - 01:09 589\nEKSKLÜZİV: ABŞ prezidenti İsrail-Fələstin münaqişəsinə AÇIQLAMA verdi - VİDEO\n13 May, 2021 - 02:12 256\nBlinkenlə Lavrov razılaşdı: görüş bu ölkədə olacaq\n13 May, 2021 - 01:07 155\nAiləsini oyatmamaq üçün avtomobildə yatdı - FOTO\n13 May, 2021 - 01:14 141\n13 May, 2021 - 00:02 135\n10 May, 2021 - 09:51 8.3 K\n08 May, 2021 - 09:30 5.8 K\n07 May, 2021 - 12:37 4.2 K\n06 May, 2021 - 18:54 4.2 K\n11 May, 2021 - 10:12 4.1 K\n22 Aprel, 2021 - 11:11 21.3 K\n22 Aprel, 2021 - 14:29 12.5 K\n30 Aprel, 2021 - 12:46 9.7 K\n22 Aprel, 2021 - 14:31 9.4 K\nBu ölkə əcnəbilərin Hindistan, Nepal və Pakistandan ölkəyə girişini qadağan etdi\nBakı-Quba yolunda kamaz aşdı - Sürücü öldü\nArəstə Baxışova “Florence Nightingale” medalı ilə TƏLTİF OLUNDU\nGürcüstan vətəndaşı Azərbaycana aid saxta sənədlərlə saxlanıldı\nPrezidentdən Ramazan paylaşımı - FOTO\nYeznə ilə qayın arasında dava - Bıçaqlanan var\nŞuşada möhtəşəm törən - Ermənilər görün nələr yazır...\nİran Hələbdə konsulluq açır\nXankəndidə görünən Şuşa atəşfəşanlığı: ermənilər belə izlədi - VİDEO\n“Şuşa 29 ildən sonra yenə doğmalarını, qonaqlarını qarşılayır” - Mehriban Əliyeva\nİsrailin Fələstinə cavabı AMANSIZ OLDU - VİDEO\n07 May, 2021 - 14:33 1.9 K\n30 Aprel, 2021 - 00:08 548\n29 Aprel, 2021 - 19:56 4.4 K\n28 Aprel, 2021 - 11:25 4.8 K\n26 Aprel, 2021 - 14:41 539\n21 Aprel, 2021 - 23:14 813\n20 Aprel, 2021 - 20:22 626\n17 Aprel, 2021 - 19:22 7.6 K\n12 Aprel, 2021 - 22:51 942\n10 May, 2021 - 17:22 1.1 K\n10 May, 2021 - 13:55 689\n09 May, 2021 - 13:15 576\n08 May, 2021 - 18:10 1.7 K\n08 May, 2021 - 16:22 3.3 K\n08 May, 2021 - 11:15 2 K\n08 May, 2021 - 11:03 1.9 K\n07 May, 2021 - 14:18 2.3 K\n04 May, 2021 - 17:54 3.3 K\n01 May, 2021 - 14:18 3.6 K\n10 May, 2021 - 09:58 1.1 K\n08 May, 2021 - 13:43 1.8 K\n01 May, 2021 - 15:28 493\n29 Aprel, 2021 - 14:58 4.3 K\n25 Aprel, 2021 - 19:20 931\n24 Aprel, 2021 - 23:33 6.1 K\n19 Aprel, 2021 - 15:40 7.1 K


"Zəif"in böyüklüyü (Yazı) - Azerifootball.com\n17.02.2012 / 0 şərh / 1730 -dəfə baxılıb\n"Zəif"in böyüklüyü (Yazı)\nYay fasiləsində "Neftçi"nin baş məşqçisi postunda Arif Əsədovun Böyükağa Hacıyevlə əvəzlənməsi futbol ictimaiyyəti tərəfindən birmənalı qarşılanmamışdı. Çoxları, o cümlədən mən "Zəif" ləqəbli çalışdırıcıya belə bir etimad göstərilməsinin yanlış olduğunu düşünürdüm. Lakin zaman bizlərin yanıldığını göstərdi.\nDüzdü, hələ mövsüm başa çatmayıb və Hacıyevli "Neftçi"nin titulunu qoruyub-qorumayacağı məlum deyil. Flaqman hazırda turnir cədvəlində lider olsa da, ən yaxın izləyiciləri ilə aradakı xal fərqi olduqca cüzidi. "Ağ-qaralar"ın zirvəni rəqiblərindən birinə təhvil verməsi üçün bir oyunda uduzması yetər. Lakin çempionluq əldən verilsə belə, Böyükağa bəyin "Neftçi"nin baş məşqçisi postunda artıq özünü təsdiqlədiyini düşünürəm.\nƏksər hallarda məşqçinin bacarığı onun nailiyyətləri ilə ölçülür. Lakin fikrimcə, iddialı bir komandanın adına layiq futbol sərgilməsi daha önəmlidi. Və "Neftçi" bunu edir. Ümumiyyətlə, şəxsi fikrim belədi ki, bu gün premyer-liqada oyun planı baxımından rəqiblərindən açıq-aşkar üstün olan 2 komanda var: "Neftçi" və "Qarabağ". Bu kollektivlər çıxışlarını bu şəkildə davam etdirdikləri müddətdə mükafatçılar sırasında olacaqlar.\nBöyükağa bəyin başçılıq etdiyi "Neftçi" Arif Əsədovun komandası ilə müqayisədə üstün, flaqmanın adına layiq futbol nümayiş etdirir. Halbuki Hacıyev gələndən bəri "ağ-qaralar" yeni transfer etməyiblər. Bu məqam komandanın hazırkı uğurlu çıxışının məşqçi işi olduğunu söyləməyə əsas verir.\n"Zəif"in böyüklüyü komandasının hamıdan çox - 40 top vurub, turnir cədvəlinə başçılıq etməsi ilə məhdudlaşmır. Hacıyevin xarakter etibarı ilə həmkarlarından açıq-aşkar fərqləndiyi göz önündədi. O, yeganə məşqçidi ki, oyunsonrası mətbuat konfranslarını şablon sözlərlə yola vermir, hər kəlməsi bir olay olur. Bu, isə çempionatdakı intriqanı daha da canlandırır, rəngarəng edir. Təsəvvür edin, hər məşqçi özündə cəsarət tapıb, "Yəqin, Raab Foqtsun həmkəndlisidi" və ya "Starkova dedim ki, bu anonsdu, film hələ qabaqdadı" kimi ifadələr işlətsəydi, sönük çempionatımız nə qədər cəlbedici olardı. Əminliklə deyə bilərəm ki, meydandan kənarda deyilən sözlər futbolçuların motivasiyasına və paralel olaraq, oyunlardakı intriqanın artmasına birbaşa təsir edir. Amma təəssüf ki, yalnız Böyükağa bəyin ümidinə qalmışıq. Elə ona görə də Hacıyevli premyer-liqa daha maraqlıdı.


Bir qrup hüquq-müdafiəçisi İlham Əliyevə müraciət edib\nEv Cəmiyyət Bir qrup hüquq-müdafiəçisi İlham Əliyevə müraciət edib\nAzərbaycanın bir qrup hüquq-müdafiəçisi ölkə prezidenti İlham Əliyevə müraciət edib.\nAbzas.net xəbər verir ki, onlar İlham Əliyevdən bir sıra məhbusları azad etməsini xahiş ediblər.\nÜmumdünya İnsan Haqları Bəyannaməsinin 70 illiyinin astanasında Sizə müraciət edərək rəsmi Bakı ilə beynəlxalq qurumlar arasında müzakirə obyekti olan məhbusların azad edilməsini rica edirik. Sizin bu humanist addımınız, biz hüquq müdafiəçilərinin bayramına böyük hədiyyə olar, eyni zamanda 31 Dekabr – Dünya Azərbaycanlılarının Həmrəylik Günü ərəfəsində cəmiyyətdə vətəndaş sülhünün yaranmasına xidmət edər”.\nƏvvəlki məqaləİlqar Məmmədov azad edilə bilər\nBakı Beynəlxalq Hava Limanının yeni saytı istifadəyə verilib\nMüxalifət AŞPA Dəyərləndirmə Missiyası ilə görüşüb


Oğlu ölən ana prezidentə təkrar müraciət etdi: " Xahiş edirəm kömək edin, kamera görüntülərinə baxılsın"-Videomüraciət • Faktinfo.az\nOğlu ölən ana prezidentə təkrar müraciət etdi:\n01 İyul 2019, 17:12\n12 yanvar 2019-cu il tarixində Şirvan şəhər Yol Patrul Xidməti əməkdaşları tərəfindən qovulduğu iddia olunan, avtoqəza nəticəsində həlak olan Azər Şamiyevin doğmaları, cinayət işi üzrə sübut və dəlillərin saxtalaşdırılması, ibtidadi istintaqın qeyri-düzgün aparılması ilə bağlı Azərbaycan respublikasının prezidentinə, birinci vitse-prezidentə və Daxili İşlər nazirinə müraciət edib.\nFaktinfo.az xəbər verir ki,ailədən Yeni Sabah.az-a daxil olan müraciətdə deyilir:\nMənim Sizə təkrar müraciət etməkdə məqsədim odur ki, oğlum Azər Fərəməz oğlu Şamiyevin Şirvan Yol polis bölməsinin əməkdaşları tərəfindən öldürülməsi faktına bu günədək hüquqi qiymət verilməyib, cinayətkarlar azadlıqdadır.\nHazırda Neftçala və Saatlı rayonlarında xidmət göstərirlər. Şirvan şəhər hüquq-mühafizə orqanları cinayət işi üzrə istintaq hərəkətlərini düzgün aparmır, maddi sübutların saxtalaşdırılmasına yol verir. Şirvan şəhər Polis İdərəsi hadisə zamanı kamera görüntülərini istintaqdan yayındırmaqla qatil əməkdaşlarını məsuliyyətdən yayındırır.\nHaqq-ədalət öz yerini tapmayıb. Oğlumun qatilləri rüşvət müqabilində məsuliyyətdən yaxa qurtarmağa müvəffəq olub.\nMən ağbirçək ana kimi sizlərdən bir daha xahiş edirəm,işə yenidən baxılsın. Oğlumun 4 övladını yetim qoyan Nazim Mirzəyev və Sadiq Həsənovun cinayət əməllərinə hüquqi qiymət verilməsi üçün təkrar istintaq aparılsın.Kamera görüntülərinə baxılsın. Onda aydınlaşar ki,Yol Patrul Xidməti əməkdaşları mənim oğlumu xidməti avtomobillə qovublar,yoxsa yox. Çox xahiş edirəm, ədalətin bərpa olunmasında bizə kömək edin”.\nFaktinfo.az Azərbaycan respubilkasının prezidenti İlham Əliyevə, Birinci vitse-prezident Mehriban Əliyevaya ,o cümlədən Daxili İşlər naziri Vilayət Eyvazova ünvanlanan videomüraciəti təqdim edir: